Κουλτούρες του Κόσμου > Μιανμάρ - My Travelling Days\nΚουλτούρες του κόσμου // Μιανμάρ\nΗ Myanmar (Μιανμάρ), επισήμως Δημοκρατική Ένωση της Myanmar (Μιανμάρ), γνωστή επίσης και ως Burma (Βιρμανία), είναι ένα κυρίαρχο κράτος στη Νοτιανατολική Ασία, το οποίο συνορεύει με το Μπαγκλαντές, την Ινδία, την Κίνα, το Λάος και την Ταϊλάνδη.\nΠερίπου το ένα τρίτο της ολικής περιμέτρου της Μιανμάρ (5,876 χιλιόμετρα ή 3,651 μίλια) διαμορφώνει μια συνεχή ακτογραμμή 1,930 χιλιομέτρων ή 1,200 μιλίων, κατά μήκος του κόλπου της Βεγγάλης και της Θάλασσας Andaman. Η απογραφή που διεξήχθη στη χώρα το 2014 αποκάλυψε πληθυσμό κατώτερο του αναμενόμενου, αφού καταγράφηκαν συνολικά 51 εκατομμύρια κάτοικοι. Το μέγεθος της Μιανμάρ ανέρχεται στα 676,578 τετραγωνικά χιλιόμετρα. Πρωτεύουσα είναι η Naypyidaw και η μεγαλύτερη πόλη και πρώην πρωτεύουσα είναι η Yangon (Rangoon).\nΗ Μιανμάρ παρουσιάζει εθνολογική πολυμορφία. Η κυβέρνηση αναγνωρίζει επισήμως 135 διαφορετικές εθνότητες, με πλέον επικρατέστερες τις εθνότητες: Bamar (68%), Shan (9%), Karen (7%), Rakhine (3.5%), Chinese (2.5%), Kachin (1.5%) Chin (1%).\nΗ Ιστορία της Μιανμάρ (Burma) είναι μακρά, πλούσια και πολυπολιτισμική. Έχουν ανακαλυφθεί πολιτισμικά ίχνη που χρονολογούνται από το 11.000 π.Χ, κατά μήκος των κεντρικών της κοιλάδων (κοντά στον ποταμό Ιραουάντι). Λείψανα Παλαιολιθικών και Νεολιθικών οικισμών μαρτυρούν τον διαρκή εποικισμό της περιοχής και καταδεικνύουν τη Μιανμάρ ως κοιτίδα αρχαιότατων πολιτισμών.\nΗ Περίοδος των Mon\nΟι πρώτοι ιστορικά γνωστοί κάτοικοι της περιοχής είναι οι Mon (600π.Χ), των οποίων οι εμπορικοί και πολιτισμικοί δεσμοί με την Ινδία αποτέλεσαν τη βάση για την εισαγωγή και την εξάπλωση του Βουδισμού στη γη της σημερινής Μιανμάρ. Οι Mon εγκαταστάθηκαν νότια, στον κόλπο Mottana, κατά μήκος του ποταμού Chao Phraya και του Δέλτα Irrawaddy.\nΗ Περίοδος των Pyu\nΓύρω στο 100 μΧ, ένας άλλος λαός, Βουδιστικής πολιτισμικής προέλευσης, οι Pyu, εγκαταστάθηκε στην περιοχή που είναι σήμερα γνωστή ως κεντρική Μιανμάρ (Burma) και εγκαθίδρυσε ένα από τα μεγαλύτερα και πλέον ανθηρά εμπορικά κέντρα της εποχής εκείνης, την πόλη Sri Ksetra.\nWomen of Pyu Era\nAnawrahta & Bagan (Η Χρυσή Εποχή)\nΟ βασιλιάς Anawrahta (γύρω στο1050μΧ) ίδρυσε το πρώτο ενωμένο κράτος της Μπούρμα στην Bagan και υιοθέτησε ως επίσημη πλέον θρησκεία τον Βουδισμό Theravada. Ακολούθησε μια περίοδος μεγάλου πλούτου και ακμής. Χιλιάδες ναοί και εκατοντάδες μοναστήρια κτίστηκαν τότε και το βασίλειο της Bagan γνώρισε τεράστια άνθηση.\nBagan valley Bagan Kingdom\nBagan Anawratha period Anawaratha temple\nΟι χρόνοι από τον 13ο - 18ο αιώνα\nΣτα μέσα του 13ου αιώνα μΧ, η αυτοκρατορία άρχισε να φθίνει. Το 1287 οι Μογγόλοι εισέβαλαν στην Burma. Η παρουσία των Μογγόλων δεν κράτησε πολύ, αλλά μετά την αποχώρησή τους η Βιρμανική Αυτοκρατορία διαλύθηκε.\nΟι Mon του Νότου ανεξαρτητοποιήθηκαν και ένας νέος λαός, οι Shan, προερχόμενος από τη σημερινή Ταϊλάνδη κατέλαβε μέρος της Burma.\nΤον 15ο αιώνα έφτασαν οι πρώτοι Ευρωπαίοι στην περιοχή. Ένας Ιταλός έμπορος ονόματι Nicolo di Conti ταξίδεψε έως το Bago.\nΤον 16ο αιώνα οι Bamar καθυπέταξαν τους Shan και δημιούργησαν τη Δεύτερη Βιρμανική Αυτοκρατορία. Μέχρι τον 17ο αιώνα οι Γάλλοι, οι Βρετανοί και οι Ολλανδοί είχαν εκτεταμένες εμπορικές συναλλαγές με την Burma.\nΩστόσο και αυτή η Δεύτερη Βιρμανική Αυτοκρατορία άρχισε μοιραία να φθίνει και το 1752 οι Mon του νότου, με τη βοήθεια των Γάλλων, κατέλαβαν την πρωτεύουσα Bamar και κυριάρχησαν σε όλη την Μιανμάρ.\nΟ θρίαμβος των Mon δε διήρκεσε πολύ. Ο ηγεμόνας Alaungpaya, (προερχόμενος από τον λαό των Bamar) κατέλαβε την περιοχή Inwa το 1753 και μπήκε στην πρωτεύουσα των Mon το 1755.\nΟ Alaungpaya μετονόμασε την Bamar σε Yangon, επισφραγίζοντας την προσωπική του κυριαρχία, όσον αφορούσε τους περισσότερους λαούς της Burma και όχι μόνον τους Bamar και τους Mon, ενώ σηματοδότησε με αυτόν τον τρόπο την απαρχή της Τρίτης Βιρμανικής Αυτοκρατορίας.\nΤο 1785 ο διάδοχός του, ο Bodawapaya κατέκτησε τη δυτική Burma και επικράτησε σε όλα τα εδάφη της περιοχής.\nΝεώτεροι Χρόνοι- Αγγλική Αποικιοκρατία\nΟι νεώτεροι χρόνοι στην ιστορία της Μιανμάρ άρχισαν όταν η τελευταία Βιρμανική δυναστεία στράφηκε προς τα Δυτικά, προς τη γειτονική Ινδία, στις αρχές του 19ου αιώνα, και ήρθε αντιμέτωπη με τη Βρετανική Αυτοκρατορία. Η σύγκρουση ήταν αναπόφευκτη. Οι Βρετανοί κατέκτησαν σταδιακά την Burma και ύστερα την προσάρτησαν στην Ινδία. Υπήρξαν τρεις πόλεμοι μεταξύ των Βρετανών και των Βιρμανών. Μετά τον πρώτο που διήρκεσε από το 1824 έως το 1836 οι Βρετανοί κυριάρχησαν σε εδάφη της Δυτικής Burma. Το 1852, με τη λήξη του δεύτερου πολέμου, επικράτησαν στη Νότια Burma. Τέλος, μετά από έναν τρίτο πόλεμο που έληξε το 1885, η Βρετανία επικράτησε και στα τελευταία εδάφη της Μιανμάρ και τη μετέτρεψε επίσημα σε αποικιακό έδαφος την 1η Ιανουαρίου του 1886.\nBritish Occupation 1885 Burma British Occupation Era\nΟι Βιρμανοί, όπως ήταν φυσικό, έτρεφαν αισθήματα μίσους για τους Βρετανούς αποικιοκράτες και στις αρχές του 20ου αιώνα άνθισε το εθνικιστικό κίνημα. Το 1932 μια επανάσταση καταπνίγηκε. Ωστόσο, το 1937, οι Βρετανοί διαχώρισαν τη Burma από την Ινδία μετατρέποντάς την σε διαφορετική αποικία, ενώ της παραχώρησαν δικό της νομοθετικό συμβούλιο.\nJiraffe women in London 1935\nΟι Ιάπωνες εισέβαλαν στην Burma τον Ιανουάριο του 1942. Απώθησαν σταδιακά τους Βρετανούς και κατέλαβαν το Mandalay την 1η Μαΐου του 1942.\nΤο Δεκέμβριο του 1942 και τον Φεβρουάριο του 1943, δύο Βρετανικές αντεπιθέσεις με σκοπό την ανάκτηση των εδαφών της Burma απέτυχαν. Ωστόσο, το Μάρτιο του 1944 οι Ιάπωνες εισέβαλαν στην Ινδία, αποτυγχάνοντας επίσης, όσον αφορούσε στις δικές τους φιλοδοξίες. Τον Ιούνιο του 1944, οι Βρετανοί τους καταδίωξαν στην Burma. Κατέλαβαν το Mandalay στις 20 Μαρτίου του 1945 και ανέκτησαν την Rangoon (Yangon) στις 3 Μαΐου του 1945.\nBritish take back Burma 1945 British soldiers 1945 Burma\nΠαρ’ όλα αυτά, μέχρι το 1945 ήταν ξεκάθαρο πλέον πως οι Βρετανοί δε θα μπορούσαν πλέον να κρατήσουν τη Burma ως αποικία. Το 1947 αποφασίστηκε η ανεξαρτητοποίησή της. Πραγματοποιήθηκαν εκλογές εθνοσυνέλευσης τον Απρίλιο του 1947 και άρχισαν οι εργασίες για την κατάρτιση νέου Συντάγματος. Η Burma απέκτησε την ανεξαρτησία της στις 4 Ιανουαρίου του 1948.\nIndependence of Burma Independence of Burma\nΗ ανεξαρτησία δε σηματοδότησε αμέσως και την εθνική ενοποίηση. Ο στρατηγός Aung San και μερικοί από τους συμμάχους του δολοφονήθηκαν από τους αντιπάλους τους, λίγους μόνον μήνες αφότου η χώρα είχε απαλλαγεί από τη Βρετανική αποικιοκρατία. Ο συγκεκριμένος άνθρωπος, ή κάποιος ανάλογου ηθικού αναστήματος χαρισματικός ηγέτης, θα μπορούσε να είχε ενώσει το λαό και να είχε, επομένως, αποτρέψει τον ερχομό μιας βαθιά σκοτεινής εποχής.\nGeneral Aung San Aung San\nΗ πρώτη κυβέρνηση της ανεξάρτητης Μιανμάρ γνώρισε ελάχιστες ημέρες ευημερίας, ενώ η εμπλοκή των στρατιωτικών υπέβοσκε αναπόφευκτα, μέσα στα πρώτα 10 χρόνια της ανεξαρτησίας. Η προώθηση του Βουδισμού και η ανοχή, όσον αφορούσε τα εθνικιστικά κινήματα, άρχισε να ενοχλεί πολύ τους στρατιωτικούς που παρακολουθούσαν τις εξελίξεις.\nΤο 1962, η ένταση ανάμεσα στους πολίτες και τους στρατιωτικούς κορυφώθηκε με ένα πραξικόπημα που ανέτρεψε μια εκλεγμένη κυβέρνηση και εγκαθίδρυσε αυτό που οι ηγέτες του (ο στρατηγός U Nu υπήρξε ο επικεφαλής του πραξικοπήματος) αποκάλεσαν “ο Βιρμανικός Δρόμος προς το Σοσιαλισμό”. Ακολούθησαν μονοκομματικές κυβερνήσεις και το κλείσιμο των εφημερίδων σηματοδότησε το πέρασμα μιας ανοιχτής κοινωνίας σε μια άλλη, ερμητικά κλειστή και εσωστρεφή.\nΜια δεκαετία στρατιωτικής δικτατορίας τελείωσε το 1974, όταν οι στρατιωτικοί με μια νέα εθνοσυνέλευση προσέδωσαν συνταγματική αξιοπιστία στους εαυτούς τους. Κάτι που ουσιαστικά δεν άλλαξε σε τίποτα την ήδη υπάρχουσα κατάσταση. Η Burma εξακολούθησε να είναι έρμαιο εκμετάλλευσης από ανθρώπους που κατείχαν θέσεις κλειδιά στην κορυφή, ενώ πολλές εθνότητες που ήταν διασκορπισμένες στη χώρα κυνηγήθηκαν και περιθωριοποιήθηκαν. Ο ανταρτοπόλεμος συνέθλιβε τη χώρα.\nΆλλα δώδεκα βασανιστικά χρόνια έληξαν με φοιτητικές εξεγέρσεις, που τις ακολούθησε μερίδα πολιτών, το 1988. Ένα ακόμη πραξικόπημα, που ακολούθησε, έμοιαζε θεόσταλτο, αφού κρίθηκε αναγκαία η αναθεώρηση του «ψευδοσυντάγματος» του 1974 και πραγματοποιήθηκαν εκλογές(1990) με συμμετοχή πολλών κομμάτων. Ωστόσο, η τακτική αυτή λειτούργησε ως μπούμερανγκ για το υπάρχον καθεστώς, αφού ένα αντιμιλιταριστικό κίνημα με την ονομασία National League for Democracy επικράτησε εύκολα, όταν άνοιξαν οι κάλπες. Οι στρατιωτικοί απλώς αρνήθηκαν να τιμήσουν την ψήφο του λαού.\nMyanmar unrest 1988\nΩς συνέπεια των διαδηλώσεων και του νοθευμένου εκλογικού αποτελέσματος, οι περισσότερες από τις Δυτικές Δυνάμεις επέβαλλαν οικονομικές και πολιτικές κυρώσεις στη Μιανμάρ.\nΑυτό είχε ως επακόλουθο να παγώσουν οι εξαγωγές, να βουλιάξει η οικονομία και να βαθύνει η φτώχεια.\nΑρνούμενη να συνθηκολογήσει, η χούντα καλλιέργησε βαθύτερες οικονομικές σχέσεις με κάποιες Ασιατικές χώρες, κυρίως με την Κίνα.\nΣτα 20 χρόνια που ακολούθησαν, τα πράγματα άλλαξαν ελάχιστα.\nΟμάδες εθνικών μειονοτήτων στα σύνορα απέκτησαν δύναμη και η συνιδρυτής του κόμματος National League for Democracy, η Aung San Suu Kyi, έγινε η ηγέτης σύμβολο της αντιπολίτευσης.\nΩς θυγατέρα του λαοφίλητου δολοφονηθέντος ηγέτη-στρατηγού Aung San, η νεοφερμένη πολιτικός αξιοποίησε την κληρονομιά της, προκειμένου να γίνει εθνική ηγέτης.\nΗ ανταμοιβή της υπήρξε ο κατ’ οίκον εγκλεισμός της και η αφαίρεση της υπηκοότητάς της.\nΤο γεγονός ότι τιμήθηκε με το Νόμπελ Ειρήνης το 1991 της έδωσε παγκόσμιο κύρος, αλλά δεν άλλαξε τίποτα σε ό,τι αφορούσε τον εκφοβισμό και την ηθική και ψυχική της κακοποίηση.\nAung San Suu Kyi The Nobel Prize Lady\nΕποχή αλλαγής και προδιαγραφές για Λαμπρό Μέλλον\nΤο 2008, ύστερα από 50 χρόνια σκοταδιού, κάποιο φως ελπίδας άρχισε να διαφαίνεται στο τέλος του μακρού τούνελ. Η στυγνή χούντα είχε αρχίσει να παρουσιάζει κάποια σημάδια κόπωσης.\nΗ συνειδητοποίηση της ματαιότητας των στόχων των στρατιωτικών έκανε δειλά την εμφάνισή της.\nΜια μεγάλη διαδήλωση που οργάνωσαν οι Βουδιστές μοναχοί το 2007 διαλύθηκε, αλλά ακόμη και τα βίαια αντίποινα κατά των διαδηλωτών δεν είχαν πια το ίδιο εκφοβιστικό αποτέλεσμα στο λαό που υπέφερε και επαναστατούσε.\nΤο 2008 η Burma δοκιμάστηκε σκληρά από τον Κυκλώνα Nargis, ο οποίος σκότωσε δεκάδες χιλιάδες ανθρώπους και άφησε ακόμη περισσότερους άστεγους.\nΠαρ’ όλα αυτά, η χούντα προχώρησε σε Δημοψήφισμα σχετικά με καινούριο Σύνταγμα.\nΟι στρατιωτικοί υποστήριξαν με υπερηφάνεια πως το 92% είχε ψηφίσει ναι, σε αυτή τη δήθεν προοδευτική τους κίνηση.\nΩστόσο, οι βουλευτικές εκλογές εγκρίθηκαν για το 2012 και επετράπη και στην Suu Kyi να λάβει μέρος.\nΦάνηκε πως πλέον δεν υπήρχε επιστροφή για τη χούντα, όταν το National League for Democracy της Suu Kyi κέρδισε σχεδόν όλες τις θέσεις στο κοινοβούλιο.\nΑυτή τη φορά τα αποτελέσματα των εκλογών αναγνωρίσθηκαν από τους στρατηγούς.\nΟ πρώην συνάδελφός τους, ο Thein Sein, εξελέγη πρόεδρος, κάτι που ο λαός αντιμετώπισε με σκεπτικισμό, ωστόσο, ύστερα από ολόκληρες δεκαετίες θλιβερής ηγεσίας στρατιωτικών σε δημόσια αξιώματα.\nΠαρ’ όλα αυτά, ο Sein ηλέκτρισε κυριολεκτικά τη χώρα.\nΈτεινε κλάδο ελαίας στην Suu Kyi, φρόντισε ώστε να δοθεί ειρηνικά τέλος στον ανταρτοπόλεμο που διεξαγόταν στα βουνά από τις εθνικές μειονότητες, απελευθέρωσε εκατοντάδες πολιτικούς κρατούμενους, χαλάρωσε τη λογοκρισία στον Τύπο και έφτασε μέχρι του σημείου να κατηγορήσει την Κίνα ότι σφετεριζόταν τους φυσικούς πόρους της Μιανμάρ για δεκαετίες.\nΑυτές του οι αποφάσεις δεν ήταν μόνον εξαιρετικά ριζοσπαστικές, αλλά φάνηκε πως προκαλούσαν ανοιχτά τη στρατιωτική ηγεσία, η οποία δεν είχε πάψει ακόμη να παλεύει για να διατηρήσει την όποια εξουσία της είχε απομείνει.\nΑν και ο Sein λειτουργούσε οριακά ως προς τα συμφωνηθέντα με τους πρώην στρατιωτικούς συναδέλφους του, γεγονός ήταν πως άνοιγε το δρόμο για την πρόοδο και δεν παρέμενε στατικός.\nΗ καθεμία από τις πρωτοβουλίες του άμβλυνε το λεπίδι που πίεζε το λαιμό των συμπατριωτών του εδώ και δεκαετίες. Τα διαπιστευτήριά του ως μεταρρυθμιστή υπήρξαν άψογα και οι μεταρρυθμίσεις του ήταν του είδους που κωδικοποιούσε τη δικαιοσύνη και έκτιζε εμπιστοσύνη.\n2015 Γενικές Εκλογές στη Μιανμάρ\nΣτις 8 Νοεμβρίου του 2015 πραγματοποιήθηκαν γενικές εκλογές στη Μιανμάρ.\nΉταν οι πρώτες ανοιχτές εκλογές, μετά το 1990.\nΤα αποτελέσματα έδωσαν στο National League for Democracy την απόλυτη πλειοψηφία.\nΑυτό ήταν αρκετό για να διασφαλίσει πως ο υποψήφιός του συγκεκριμένου κόμματος θα γινόταν πρόεδρος, αν και το Σύνταγμα απέκλειε την ηγέτη του NLD , την Aung San Suu Kyi, από την προεδρεία.\nΗ νέα βουλή συνεδρίασε την 1η Φεβρουαρίου του 2016 και στις 15 Μαρτίου του 2016, ο Htin Kyaw εξελέγη ως ο πρώτος μη-στρατιωτικός πρόεδρος της χώρας, από την εποχή του πραξικοπήματος του 1962. Σ\nτις 6 Απριλίου του 2016, η Aung San Suu Kyi έγινε Πρωθυπουργός της Μιανμάρ.\nMyanmar leaders 2016\nΒουδισμός- Παγόδες (Στούπες)- Μοναστήρια\nΗ πλειοψηφία του πληθυσμού στη Μιανμάρ (Burma), που ισοδυναμεί σχεδόν με το 89%, ακολουθεί τον Βουδισμό.\nΟ Βουδισμός εισήχθη στη Burma αφότου οι Μοναχοί Theravada στάλθηκαν εκεί, όπως και σε άλλες χώρες της Νοτιανατολικής Ασίας, από τον Αυτοκράτορα Ashoka.\nΑυτή η αποστολή είχε ως αποτέλεσμα να γνωρίσουν και να ασπαστούν το Βουδισμό οι Βιρμανοί.\nΜε την πάροδο του χρόνου, πολλοί αυτοκράτορες κυβέρνησαν τη γη της Μιανμάρ επηρεασμένοι από τις αρχές του Βουδισμού.\nΗ Δυναστεία Shan κυβέρνησε με μεγάλο σεβασμό προς τη συγκεκριμένη θρησκεία.\nΟ ηγεμόνας Thithatu εγκαταστάθηκε στην Bagan και υποστήριξε πολλά Βουδιστικά μοναστήρια και ναούς στην περιοχή.\nΑυτοί οι Βουδιστικοί ναοί (οι στούπες), αργότερα, έγιναν γνωστοί ως Βιρμανικές Παγόδες, αφού ήταν κτισμένοι με βάση την αρχιτεκτονική της Ασιατικής Παγόδας.\nΤα Βουδιστικά μοναστήρια είναι γνωστά ως wihara στη Βιρμανική γλώσσα, μια λέξη που πρακτικά σημαίνει "μοναστήρι", αλλά οι κάτοικοι της Μιανμάρ προτιμούν να αναφέρονται σ’ αυτά με τη λέξη kyaung.\nPinmag on monastery Monastery in Bagan\nΗ Μιανμάρ είναι γνωστή ως η Γη με τις Παγόδες.\nΑυτά τα ιερά φιλοξενούν πολλά είδη αγαλμάτων του Βούδα, τα οποία υπογραμμίζουν τον βαθύτατο θρησκευτικό σεβασμό που οφείλουν οι πιστοί στο Μεγάλο Δάσκαλο. Οι ναοί είναι κτισμένοι σε κλιμακωτές κατασκευές.\nΤο κωνικό σχήμα μιας παγόδας σε λευκό χρώμα ή στολισμένης με αστραφτερά φύλλα χρυσού αποτελεί βασικό στοιχείο οποιουδήποτε Βιρμανικού τοπίου.\nΠολλές περιοχές στη Μιανμάρ φιλοξενούν πολλά Βουδιστικά ιερά.\nΣτην πρώην πρωτεύουσαYangon (η παλαιότερη ονομασία της ήταν Rangoon) έχουν κτιστεί πολλές διάσημες παγόδες, όπως η Shwedagon Pagoda, η Sule Pagoda, η Mae Lamu Pagoda, και άλλες.\nΤο Mandalay, που είναι πολιτισμικό και θρησκευτικό κέντρο του Βουδισμού στην Μιανμάρ, έχει πολλά μοναστήρια και περισσότερους από 700 βουδιστικούς ναούς, όπως το Mahamuni Buddha Temple, η Shwenandaw Pagoda, το Sandamuni Temple, και η Kyauktawguy Paya Pagoda, για να αναφερθούν μερικά μόνον.\nMahamuni pagoda Sandamuni pagoda\nΜια άλλη περιοχή, πασίγνωστη για τους Βουδιστικούς ναούς της είναι η Bagan.\nΘεωρείται επίσης ως ένα από τα πλέον σημαντικά ιστορικά αξιοθέατα της Ασίας.\nΓνωστή , παλαιότερα, και ως Pagan, η συγκεκριμένη περιοχή φιλοξενεί εκατοντάδες Βουδιστικά ιερά, όπως το Ananda Τemple, το Thatbyinnyu Temple, το Shwegugyi Temple, το Mahabodhi Temple, το Sulamani Temple, το Dhammayangyi Temple και την Mingalazedi Pagoda.\nΔυστυχώς, η περιοχή της Bagan δεν αποτελεί Μνημείο Παγκόσμιας Κληρονομιάς της UNESCO, παρά τις άπειρες παγόδες και την εξέχουσα παρουσία τόσων πολλών μοναστηριών και άλλων ιερών χώρων προσκυνήματος.\nΟι εργασίες διατήρησης και αποκατάστασης, που δεν είχαν ακολουθήσει τους αυστηρούς ιστορικούς κανόνες, υπήρξαν η αιτία γι’ αυτόν τον αποκλεισμό.\nBagan valley temple Bagan temples\nΌσον αφορά τα μοναστήρια, υπάρχουν άπειρα από αυτά στην Μιανμάρ και λειτουργούν ως κατοικίες για Βιρμανούς Βουδιστές μοναχούς. Χιλιάδες από αυτούς αρχίζουν εκεί τη μοναστική τους ζωή. Η Βουδιστική διδασκαλία και οι αρχές του Βουδισμού μεταφέρονται πάντα από τους παλαιότερους στους νεότερους σε αυτά τα ιερά μέρη.\nMonks in Myanmar Young monks\nΟρόσημα της Μιανμάρ\nΗ Shwedagon Pagoda είναι ο πιο σημαντικός ιερός χώρος της Μιανμάρ.\nΗ χρυσαφένια λάμψη της κεντρικής στούπας είναι ένα αξέχαστο θέαμα, καθώς υψώνεται στον μπλε ουρανό με τις άψογες καμπυλωτές γραμμές της.\nΑμέτρητοι μικρότεροι ναΐσκοι (zeidis) και υπόστεγα (tazaung) περιβάλλουν την κεντρική κατασκευή.\nΚάποια από αυτά “αγκαλιάζουν” τη βάση της μεγάλης στούπας, ενώ κάποια άλλα είναι κτισμένα σε απομονωμένες γωνίες, στην κορυφή του λόφου Singuttara.\nΤο κυρίως κτίσμα κατασκευάστηκε πριν από 2,500 περίπου χρόνια, πολύ πριν την ίδρυση της πόλεως Rangoon (σημερινή ονομασίαYangon).\nΟ θρύλος της Shwedagon τοποθετεί την ίδρυσή της στην εποχή του Buddha Gotama, τον 6ο αιώνα πΧ. Εντοιχισμένη βαθιά μέσα σ’ αυτή λέγεται πως υπάρχει μια χρυσή θήκη, κατάστικτη από πολύτιμους λίθους, οι οποίοι σχηματίζουν τη μορφή ενός μυθικού πουλιού, του karaweik.\nΗ χρυσή θήκη περιέχει τέσσερις ιερές τρίχες από τα μαλλιά του Βούδα, οι οποίες δόθηκαν σε δύο εμπόρους από την Μιανμάρ που ταξίδεψαν μέχρι την Ινδία.\nΣύμφωνα με το θρύλο, σε μια εποχή μεγάλου λιμού, οι δυο έμποροι αδελφοί είχαν ταξιδέψει μακριά από τη Μιανμάρ με ένα φορτίο ρυζιού που είχαν τοποθετήσει σε 500 βοϊδάμαξες.\nΗ μητέρα των Taphussa και Bhallikam είχε πεθάνει και είχε γίνει nat (πνεύμα).\nΤους είχε αφήσει ως τελευταία επιθυμία να αναζητήσουν τον προσφάτως πεφωτισμένο Βούδα και να ασπασθούν τη διδασκαλία του.\nΤα 2 αδέλφια βρήκαν όντως τον Βούδα να διαλογίζεται και του πρόσφεραν με σεβασμό γλυκά, φτιαγμένα με μέλι και στολισμένα με χρυσαφιά λουλούδια.\nΑφού μαθήτευσαν κοντά του, όταν ήρθε η ώρα να επιστρέψουν στη Μιανμάρ, ικέτεψαν τον Βούδα για ένα ενθύμημα. Εκείνος τους τίμησε, δίνοντάς τους τέσσερις τρίχες των μαλλιών του.\nΟι δύο άντρες τις τοποθέτησαν μέσα σε μια σμαραγδένια θήκη και ύστερα σε αγγείο (pyat), που ήταν στολισμένο με ρουμπίνια.\nΜετά από μακρύ και περιπετειώδες ταξίδι επέστρεψαν σώοι στην Rangoon με το ιερό τους φορτίο.\nΚατασκεύασαν τότε ένα θάλαμο, βαθιά μέσα στο λόφο Shwedagon και έκρυψαν εκεί το ενθύμημα του Βούδα. Αργότερα, σύμφωνα με το θρύλο πάντα, τα ιερά ενθυμήματα του Βούδα μπήκαν σε άλλη θήκη( χρυσή και στολισμένη πάντα με πολύτιμους λίθους) και τοποθετήθηκαν κάπου μέσα στα βάθη της κυρίως στούπας.\nΟ λόφος Shwedagon (Singuttara) βρίσκεται βορείως του πιο πυκνοκατοικημένου τμήματος της πόλης, κοντά στην όχθη του ποταμού.\nΥπάρχουν τέσσερις είσοδοι προς την Shwedagon, αλλά η κύρια είναι από τη μεγάλη σκάλα που βρίσκεται στα νότια. Σήμερα αυτή η είσοδος οδηγεί, επίσης, σ’ ένα μεγάλο σταυροδρόμι, αλλά ανέκαθεν υπήρξε ο παραδοσιακός δρόμος για να μπει κάποιος στην ιερή παγόδα, αφού οι επισκέπτες έφταναν πρώτα στο λιμάνι της πόλης και συνέχιζαν από εκεί το δρόμο τους.\nΟ δρόμος προς την Shwedagon Pagoda είναι γεμάτος με μοναστήρια (kyaung), κιόσκια (zayat), αλλά και άλλες μικρότερες παγόδες, όπως η Maha Vijaya, δίπλα ακριβώς από την κεντρική σκάλα, στη νότια πλευρά.\nRoad to Shwedagon Pagoda\nΠριν αρχίσουν την ανάβαση προς την παγόδα, οι προσκυνητές και οι επισκέπτες οφείλουν να σταματήσουν και να βγάλουν τα παπούτσια τους.\nΚατόπιν, σύμφωνα πάντα με τους ορισμούς της Βουδιστικής θρησκείας, θα πρέπει να κάνουν το γύρο της, όπως και με όλες τις Βουδιστικές στούπες, ακολουθώντας τη φορά των δεικτών του ωρολογίου.\nΟ χρυσός που καλύπτει την κατασκευή από τούβλα είναι ατόφιος. 27 μετρκοί τόνοι φύλλων χρυσού έχουν χρησιμοποιηθεί για τον μεγαλοπρεπή της στολισμό.\nΆνθρωποι από κάθε γωνιά της χώρας, μαζί με τους παλιούς μονάρχες, κατά τη διάρκεια της μακράς ιστορίας της παγόδας, έχουν δωρίσει χρυσό για τη συντήρησή της.\nΗ πρακτική αυτή συνεχίζεται μέχρι σήμερα, ενώ άρχισε τον 15ο αιώνα, όταν η Βασίλισσα Shin Sawbu (Binnya Thau) έδωσε το βάρος της σε χρυσάφι.\nΗ κορυφή της κεντρικής παγόδας είναι στολισμένη με 5,448 διαμάντια και 2.317 ρουμπίνια, ενώ ανάμεσα στους άπειρους πολύτιμους λίθους ξεχωρίζει ένα διαμάντι 76 καρατίων και βάρους 15 γραμμαρίων.\nNuns in Shwedagon Pagoda\nChauk Htat Gyi Pagoda και Επικλινής (ξαπλωτός) Βούδας\nΗ Chauk Htat Gyi Pagoda στη Yangon είναι γνωστή για το τεράστιο (65 μέτρα μήκους) άγαλμα του Επικλινούς Βούδα. Το εξαιρετικά τιμώμενο άγαλμα βρίσκεται σε ένα μεγάλο υπόστεγο βορείως της Λίμνης Kandawgyi.\nΗ κατασκευή του χρηματοδοτήθηκε από έναν πλούσιο Βιρμανό Βουδιστή, τον Sir Po Tha, το 1899.\nΤο άγαλμα ολοκληρώθηκε το 1907 από μια άλλη κατασκευαστική εταιρεία και το αποτέλεσμα δεν ήταν καλό, αφού η έκφραση του προσώπου ήταν γαλήνια.\nΣτη δεκαετία του 1950, το παλιό άγαλμα κατεδαφίστηκε και άρχισαν εργασίες αντικατάστασής του.\nΕπικεφαλής των εργασιών ήταν ο U Thaung, ένας ξακουστός τεχνίτης από το Tavoy (σημερινό Dawei).\nΤα μάτια από γυαλί του αγάλματος δημιουργήθηκαν από τη Naga Glass Factory.\nΤο νέο άγαλμα του Βούδα εγκαινιάστηκε το 1973.\nΤα ονόματα όσων συμμετείχαν και βοήθησαν στη μεγαλειώδη κατασκευή είναι σκαλισμένα στις δοκούς του κτηρίου.\nΟ Επικλινής Βούδας της Chauk Htat Gyi\nΤο εξαιρετικά εντυπωσιακό άγαλμα της νεώτερης εποχής, ( μήκους 65 μέτρων και ύψους 16 μέτρων), στην Chauk Htat Gyi φορά χρυσό ένδυμα και το δεξί του χέρι υποστηρίζει τον αυχένα.\nΕίναι διακοσμημένο με εκφραστικά, έντονα χρώματα.\nΤο πρόσωπο είναι κατάλευκο σε αντίθεση με τα κατακόκκινα χείλη και τα επίσης κόκκινα νύχια των χεριών και των ποδιών του.\nΣτις πατούσες των ποδιών είναι σκαλισμένες με κόκκινα και χρυσά χρώματα οι108 lakshanas ή αλλιώς οι 108 μεγάλες αρετές του Βούδα.\nChauk Htat Gyi Pagoda-Buddha\nΟι πιστοί εκφράζουν το σεβασμό τους με αρωματικά θυμιάματα και λουλούδια.\nΓύρω από την Chauk Htat Gyi υπάρχει ένας αριθμός ιερών, ένας για την κάθε ημέρα της εβδομάδας.\n(Στη Βουδιστική θρησκεία η Τετάρτη αντιστοιχεί σε δύο ημέρες).\nΟι ντόπιοι προσεύχονται στο ιερό που αντιστοιχεί στην ημέρα της γέννησής τους.\nΕπιπλέον υπάρχουν σκαλιστές πλάκες που πάνω τους αναγράφονται πληροφορίες σχετικές με τη διδασκαλία του Βούδα (στα Βιρμανικά, αλλά και στα Αγγλικά).\nΈνα παρόμοιο πολύ μεγάλο άγαλμα Επικλινούς Βούδα, αλλά σε μια ελαφρώς διαφορετική στάση, είναι αυτό του Shwethalyaung Buddha, στην πόλη Bago, στα βόρεια της Yangon.\nΓύρω από την Chauk Htat Gyi Pagoda βρίσκονται και αρκετά μοναστήρια.\nΣτο Ashay Tawya Μοναστήρι εκατοντάδες καλόγεροι μελετούν τη διδασκαλία του Βούδα.\nΣτην απέναντι πλευρά του δρόμου, στον οποίο βρίσκεται η Chauk Htat Gyi Pagoda, υπάρχει ένας ναός ακόμη, η Nga Htat Gyi Pagoda, μέσα στην οποία βρίσκεται ένα μεγάλο άγαλμα Καθιστού Βούδα με ολόχρυσο ένδυμα.\nΣε αυτό τον ναό υπάρχει επίσης μια τοιχογραφία του Βούδα και των πρώτων μαθητών του, ανάμεσα στους πιστούς.\nΤο Karaweik Hall, επίσης γνωστό και ως Karaweik Palace είναι ένα από τα πολλά ορόσημα της Yangon.\nΑπό απόσταση, το Karaweik Hall μοιάζει με τεράστια, ολόχρυση θαλαμηγό που επιπλέει στη Λίμνη Κandawgyi, αστράφτοντας κάτω από τον ήλιο.\nΩστόσο, στην πραγματικότητα, είναι μια κατασκευή από τσιμέντο, η οποία έχει τη μορφή δύο τεράστιων χρυσών πουλιών.\nΤο Karaweik Palace είναι κτισμένο με αρχιτεκτονική Pyatthat, (ρυθμός που συναντάται στη Μιανμάρ, με κύριο χαρακτηριστικό την κλιμακωτή και καταστόλιστη στέγη).\nΗ πλώρη αυτού του παλατιού/καραβιού έχει κατασκευαστεί με τέτοιο τρόπο ώστε να έχει το σχήμα του μυθικού πουλιού Karaweik, που έχει εξέχοντα ρόλο στη Βιρμανική μυθολογία.\nΜια χρυσή μπάλα κρέμεται από το ράμφος του.\nΤο πίσω μέρος της κατασκευής μοιάζει με την ουρά του μυθικού πουλιού και κυριαρχούν τα χρυσά και τα κόκκινα χρώματα στη διακόσμηση.\nΣτην κορυφή της ουράς του υπάρχει η αναπαράσταση ενός καλού πνεύματος Nat.\nΜέσα στο Karaweik Hall υπάρχουν χώροι υποδοχής, αίθουσες συνεδριάσεων, εστιατόρια με ποικιλία μπουφέδων και θέατρα.\nΟι επισκέπτες μπορούν να απολαύσουν ένα χορταστικό γεύμα σε κάποιο μπουφέ, όπου θα βρουν πιάτα της Κινεζικής, της Βιρμανικής, αλλά και της Δυτικής Κουζίνας, ενώ θα έχουν την ευκαιρία να παρακολουθήσουν κάποια παραδοσιακά είδη Βιρμανικής διασκέδασης.\nΗ διασκέδαση διαρκεί δυόμιση με τρεις ώρες και συμπεριλαμβάνει Βιρμανικό θέατρο Μαριονεττών, αλλά και πολλούς παραδοσιακούς χορούς με πλέον ενδιαφέροντα τον εντυπωσιακό χορό του ελέφαντα.\nΟι χορευτές φορούν παραδοσιακά Βιρμανικά κοστούμια.\nΣτο Karaweik υπάρχει επίσης έκθεση παραδοσιακών παλαιών τεχνών της Μιανμάρ, αλλά και έκθεση παραδοσιακών στολών.\nΤο τελευταίο παλάτι που κτίστηκε από βασιλική οικογένεια της Μιανμάρ\nΌταν ο βασιλιάς Mindon Min ίδρυσε το Mandalay το 1857, έδωσε διαταγή να κατασκευαστεί εκεί ένα καινούριο βασιλικό παλάτι, το επονομαζόμενο Mya Nan San Kyaw.\nΤο παλιό παλάτι που βρισκόταν στην πρώην πρωτεύουσα Amarapura κατεδαφίστηκε και κάποια τμήματά του μεταφέρθηκαν στο Mandalay για να ενσωματωθούν στο νέο κτίσμα.\nΤο Mandalay Royal Palace είναι το τελευταίο παλάτι που έκτισαν Βιρμανοί βασιλείς (Δυναστεία Konbaung).\nΣτο μεγάλο συγκρότημα συμπεριλαμβάνονται δεκάδες κτηρίων, αίθουσες ακροάσεων, αίθουσες θρόνου, ένα μοναστήρι, ένας πύργος παρακολούθησης, ένα δικαστικό μέγαρο και το κτήριο του Δοντιού του Βούδα.\nΤο τελευταίο ωστόσο, παρά το θρύλο, δε φιλοξενεί ένα από τα λείψανα του Βούδα, αλλά ένα άγαλμά του.\nΣτο παλάτι υπάρχει επίσης και μια βιβλιοθήκη, όπου βρίσκονται συγγράμματα με τη διδασκαλία του Βούδα.\nΈνα από τα πιο σπουδαία αξιοθέατα τόσο για επισκέπτες, όσο και για προσκυνητές είναι η Mahamuni Buddha Pagoda στο Mandalay.\nΣε αυτό το ιερό φυλάσσεται το χρυσό άγαλμα του Mahamuni Buddha, το οποίο, σύμφωνα με το μύθο, κατασκευάστηκε όσο εκείνος βρισκόταν στη ζωή και αντανακλά τη λάμψη του.\nΣε ένα υψόμετρο πάνω από 800 μέτρα, η Λίμνη Inle είναι ένα από τα μοναδικά οικοσυστήματα της Μιανμάρ και αποτελεί καταφύγιο για σπάνια είδη μαλακίων και ψαριών, τα οποία δεν απατώνται πουθενά αλλού στον πλανήτη. Ωστόσο η λίμνη Inle δεν είναι σημαντική μόνο για την υδρόβια ζωή που υπάρχει εκεί.\nΤα νερά της είναι η ψυχή για τέσσερις μεγάλες πόλεις και αμέτρητα χωριά, που είναι σπαρμένα στις όχθες της. Επιπλέον, τα νερά της μπορούν να υποστηρίξουν ποικίλλες γεωργικές καλλιέργειες, από φρούτα και λαχανικά, κάποια από τα οποία αναπτύσσονται σε πλωτούς κήπους, με βάσεις κατασκευασμένες από αγριόχορτα και καλάμια από μπαμπού.\nΦιλοξενεί επίσης το Phaung Daw Oo Pagoda Festival, το οποίο είναι ένα από τα μεγαλύτερα Βουδιστικά φεστιβάλ της Μιανμάρ.\nΟι διάφορες ομάδες πολλών εθνοτήτων της χώρας, που ζουν γύρω από τη λίμνη, έχουν επίσης ανακαλύψει έναν μοναδικό τρόπο για να διασχίζουν τα νερά της.\nΣτη γόνιμη λίμνη, συχνά, αναπτύσσονται ανεπιθύμητα φυτά, όπως νούφαρα και θαλάσσιοι υάκινθοι, οπότε, προκειμένου να διακρίνουν τι υπάρχει κάτω από αυτό το πράσινο πέπλο, οι ψαράδες προσδένουν ένα κουπί στο πόδι τους, κάτι που τους επιτρέπει να οδηγούν τη βάρκα τους ενώ στέκονται όρθιοι.\nΟ ασυνήθιστος χαρακτήρας της λίμνης Inle είχε ως αποτέλεσμα να μετατραπεί σε δημοφιλέστατο τουριστικό προορισμό, τόσο για ξένους, όσο και για ντόπιους, προσελκύοντας και την κατασκευή ξενοδοχείων και ξενώνων κοντά στις όχθες της.\nΤι σημαίνει η στάση του Επικλινούς Βούδα\nΑυτή η συγκεκριμένη στάση του Βούδα είναι γνωστή ως στάση Mahaparinirvana στον Βουδισμό.\nΛέγεται πως ο Βούδας είχε συνειδητοποιήσει πως βρισκόταν κοντά στο θάνατο πλέον και είχε ζητήσει από τους μαθητές του να του φτιάξουν ένα φορείο μέσα στους θάμνους, ώστε να μπορέσει να ξαπλώσει με ευκολία.\nΑν και είχε πάρει ήδη τη Φώτιση, ο Βούδας θα έπρεπε να απεκδυθεί την ανθρώπινη υπόστασή του.\nΑυτή η στιγμή πιστεύεται πως θα πρέπει να είχε λάβει χώρα στην Kushinagara της Ινδίας, όταν ήταν πλέον 80 ετών και έτοιμος να φτάσει στο υπέρτατο στάδιο φώτισης, στην Mahaparinirvana, ένα επίπεδο μετά τη Nirvana.\nΤα κεκλιμένα αγάλματα του Βούδα δεν υποτίθεται πως θα πρέπει να προξενούν θλίψη στους πιστούς, αλλά να εκλαμβάνονται ως μορφές ενθάρρυνσης και υπενθύμισης πως όλα τα πλάσματα είναι εν δυνάμει ικανά να φτάσουν στην υπέρτατη φώτιση και να απαλλαγούν από το φόβο και τα βάσανα της ανθρώπινης ύπαρξης.\nΗ γαλήνια και χαμογελαστή έκφραση του επικλινούς Βούδα αντικατοπτρίζει την καλοσύνη και τη γαλήνη που έρχεται μαζί με τη Φώτιση.\nΜοναχοί και Μοναχές στη Μιανμάρ (ομοιότητες και διαφορές)\nΥπάρχουν περίπου 300,000 Βουδιστές μοναχοί στη Μιανμάρ.\nΤα πορτοκαλί και βυσσινί ράσα τους, καθώς και τα ξυρισμένα κεφάλια τους είναι άμεσα αναγνωρίσιμα.\nΩστόσο υπάρχουν και περίπου 20,000 καλόγριες, οι οποίες επίσης ξυρίζουν τα κεφάλια τους, αλλά φορούν ροζ ράσα για να ξεχωρίζουν από τους άντρες μοναχούς.\nΤο να περάσει κανείς λίγο χρόνο με τους μοναχούς είναι ίσως ένα από τα must για όσους επισκέπτονται την Μιανμάρ.\nΕίναι μια πολιτισμική εμπειρία το να δει κανείς τα γεύματά τους, τον τρόπο που μελετούν, προσεύχονται, προσφέρουν στην κοινότητα τις υπηρεσίες τους ή περπατούν απλώς σε μια γέφυρα.\nΣε γενικές γραμμές είναι πολύ φιλικοί και πολλές φορές πλησιάζουν μόνοι τους τούς ταξιδιώτες για να μιλήσουν μαζί τους.\nΤα κορίτσια και οι γυναίκες μπαίνουν στη μοναστική ζωή, ξυρίζουν τα κεφάλια τους, παίρνουν τους όρκους τους, εξασκούνται στο διαλογισμό και διαβάζουν τη διδασκαλία του Βούδα, ακριβώς όπως και οι μοναχοί.\nΩστόσο δε μπορούν να πρωτοστατήσουν σε μια Βουδιστική τελετή, δεν ταξιδεύουν στο εξωτερικό και είναι υποχρεωμένες να τηρούν μόνον τις δέκα βασικές Βουδιστικές εντολές, όπως κάνουν οι νεοφώτιστοι μικροί μοναχοί. Η μοναδική άλλη διαφορά τους, και η πιο εντυπωσιακή, είναι ότι φορούν ροζ ράσα, με ένα πορτοκαλί μαντήλι ριγμένο συχνά στον αριστερό ώμο τους.\nΟι μοναχές ονομάζονται sila-rhan (προφέρεται thila-shin) πράγμα που σημαίνει “φύλακας της ηθικής”.\nΑυτή είναι μια εξαιρετικά σημαντική υποχρέωση για ένα κορίτσι οποιασδήποτε ηλικίας, αλλά οι καλόγριες της Μιανμάρ φέρουν αυτό τον τίτλο με χαρούμενη ταπεινότητα.\nΣυχνά έχουν αφήσει το σπίτι τους πολύ μικρές για να ζήσουν σε μοναστήρι, όπου περνούν το χρόνο τους προσφέροντας υπηρεσίες στην κοινότητα, συγκεντρώνοντας αγαθά από ελεημοσύνες, διδάσκοντας, μελετώντας, κάνοντας διαλογισμό.\nΟι άντρες Βουδιστές αναμένεται να γίνουν μοναχοί δυο φορές κατά τη διάρκεια της ζωής τους, ως αγόρια και ως άντρες, αλλά δεν υπάρχει τέτοια προσδοκία για τα κορίτσια.\nΟπότε το να μονάσουν είναι είτε δική τους απόφαση, είτε της οικογενείας τους.\nΓια τις φτωχότερες οικογένειες, τα ροζ ράσα είναι ένας τρόπος για να ξεφύγουν τα παιδιά τους από τη φτώχεια, να μορφωθούν και να έχουν μια τιμητική θέση στην κοινωνία.\nΓια κάποιες αυτό είναι μόνον ένα πέρασμα, αλλά κάποιες άλλες φορούν τα ροζ ράσα για όλη τους τη ζωή.\nΑν και σε γενικές γραμμές οι μικρές μοναχές θεωρούνται πιο ήρεμες και αθόρυβες από τους αντίστοιχους μικρούς μοναχούς, αν τις γνωρίσει κανείς δε διαφέρουν και πολύ από οποιοδήποτε χαριτωμένο κοριτσάκι αυτού του κόσμου. Αν επισκεφτείτε τη Μιανμάρ, αφιερώστε τους λίγο χρόνο.\nΚάποιος μπορεί να μάθει πολλά από αυτές τις καλοσυνάτες και ευγενικές “ροζ μοναχές”.\nΕίναι το πιο σημαντικό καθήκον που οι γονείς οφείλουν στο γιο τους το να τον αφήσουν να προχωρήσει και να ενστερνιστεί την κληρονομιά του Βούδα.\nΝα γίνει μέλος της Sangha και να βυθιστεί στις διδαχές του Βούδα, στην Dhamma, τουλάχιστον για ένα μικρό διάστημα ή για μεγαλύτερο και καμιά φορά για όλη του τη ζωή.\nΈνα αγόρι μπορεί να γίνει νεοφώτιστος για περισσότερες από μια φορά.\nΕκείνοι που δεν έχουν δικό τους παιδί θα αναζητήσουν ένα ορφανό ή ένα αγόρι από μια φτωχή οικογένεια με σκοπό την άφεση αμαρτιών και την ευλογία από τον Βούδα.\nΤο Shinbyu μπορεί να θεωρηθεί ως πέρασμα προς την ενηλικίωση, κάτι που ισχύει και σε άλλες θρησκείες.\nΤο να επιτρέπει ένας πιστός στο γιο του να περάσει λίγο χρόνο, όσο ελάχιστος και αν είναι αυτός, σε ένα Βουδιστικό μοναστήρι, θεωρείται από τους Βουδιστές ως το μεγαλύτερο θρησκευτικό δώρο που μπορούν να προσφέρουν οι γονείς και πιστεύεται πως θα έχει μια διαρκή επίδραση στη μετέπειτα ζωή του.\nΤην ημέρα πριν από την επίσημη τελετή, προσφέρεται τσάι στους καλεσμένους, ενώ συνήθως το γεγονός συνοδεύεται από μουσική και χορό.\nΜαζί με το τσάι προσφέρονται και διάφορα γλυκά και κάποιες φορές πλήρες γεύμα. Οι καλεσμένοι φέρνουν δώρα για τον μελλοντικό νεοφώτιστο.\nΗ μεγάλη ημέρα αρχίζει νωρίς με μια λιτανεία που ονομάζεται shinlaung hlè pwe προς το μοναστήρι, με το μικρό αγόρι ντυμένο με ακριβά μετάξια, κεντημένα με χρυσοκλωστή, μια στολή που αρμόζει σε βασιλιά ή πρίγκιπα.\nΜια χρυσαφένια ομπρέλα τον προστατεύει από τον ήλιο, ενώ συνήθως είναι ανεβασμένος πάνω στη σέλα ενός αλόγου.\nΜια ορχήστρα με έναν κλόουν που λέγεται U Shwe Yoe τον συνοδεύουν χαρούμενα.\nΑυτή η τελετή συμβολίζει την αναχώρηση του Rahula, του γιου του Βούδα από το βασιλικό παλάτι με τις ανέσεις και τις απολαύσεις, στην ηλικία των 29 χρόνων, όταν άφησε τη σύζυγο και το νεογέννητο γιο του, προκειμένου να αναζητήσει τις Τέσσερις Ανώτερες Αλήθειες.\nΠίσω από το άλογο του νεοφώτιστου αγοριού ακολουθεί η υπερήφανη οικογένειά του, μεταφέροντας τα μοναστικά ράσα, οκτώ προαπαιτούμενα από το μοναστήρι, τα οποία λέγονται pareihkara shippa, καθώς και οι αδελφές του ή άλλα νεαρά κορίτσια του χωριού.\nΟι κοπέλες αυτές μεταφέρουν εορταστικά, στολισμένα κουτιά γεμάτα με μπουμπούκια λοτού και είναι επίσης ντυμένες με μεταξωτά. Πίσω τους έρχονται συγγενείς και φίλοι.\nΟ νεαρός μελλοντικός νεοφώτιστος μπορεί να είναι το κέντρο της προσοχής, αλλά στην αδελφή του, μπορεί, κατά τη διάρκεια της ίδιας τελετής, να περάσουν σκουλαρίκια, αφού ανοίξουν τρύπες στα αυτιά της με μια χρυσή βελόνα.\nΤο κοριτσάκι είναι επίσης ντυμένο σαν πριγκίπισσα.\nΣτο μοναστήρι λαμβάνει χώρα ένα τελετουργικό κούρεμα των μαλλιών, υπό την εποπτεία των μοναχών, το αγόρι αλλάζει τα πριγκιπικά του ρούχα με ένα ταπεινό λευκό ράσο και απαγγέλει τις δέκα εντολές του Βουδισμού.\nΎστερα φορά το χρυσαφί ή βυσσινί ράσο του μοναχού και του δίνεται το σκεύος με το οποίο θα βγαίνει για την ελεημοσύνη.\nΌλα αυτά συμβαίνουν μέσα σε μια ατμόσφαιρα χαράς, υπερηφάνειας και κάποιων δακρύων συγκίνησης, αφού οι γονείς είναι πλημμυρισμένοι με έντονα συναισθήματα.\nΑπό τώρα και στο εξής, καμία εκδήλωση στοργής δε θεωρείται πρέπουσα, μέχρι τη στιγμή που το αγόρι θα φύγει από το μοναστήρι.\nΕπιπλέον, η θέση του παιδιού μέσα στην οικογένειά του αλλάζει και, κατά τη διάρκεια αυτής της περιόδου.\nΟι γονείς του φέρονται με σεβασμό και του μιλούν μόνον στην ξεχωριστή γλώσσα που χρησιμοποιούν οι μοναχοί, στην περίπτωση που επιθυμούν να τον συναντήσουν, κατά τη διάρκεια αυτού του ξεχωριστού ταξιδιού του στη γνώση και την κατανόηση της διδαχής του Βούδα.\nΗ Thanaka είναι μια ασπροκίτρινη καλλυντική κρέμα ( πούδρα σε κάποιες περιπτώσεις) που κατασκευάζεται από πολτοποιημένο φλοιό δέντρων.\nΕίναι ένα πολύ σημαντικό στοιχείο της κουλτούρας της Μιανμάρ και τη βλέπει κανείς σχεδόν πάντα απλωμένη στο πρόσωπο και μερικές φορές στα μπράτσα γυναικών και κοριτσιών.\nΧρησιμοποιείται λιγότερο από αγόρια και άντρες. Η χρήση της thanaka έχει εξαπλωθεί επίσης στις γειτονικές χώρες συμπεριλαμβανόμενης και της Ταϊλάνδης.\nΠολλές φορές για την παρασκευή αυτής της κρέμας χρησιμοποιούνται ίσως οι φλοιοί αρκετών δέντρων.\nΤα συγκεκριμένα δέντρα φύονται κυρίως στην κεντρική Μιανμάρ.\nΣε αυτά συμπεριλαμβάνονται το Murraya, αλλά επίσης και το Limonia acidissima (theethee η αγριομηλιά).\nΤα δύο πιο δημοφιλή είδη είναι η Shwebo thanaka από την περιοχή Sagaing και η Shinmadaung thanaka από την περιοχή Magway.\nΤα δέντρα που ο φλοιός τους είναι απαραίτητος για την παρασκευή της Thanaka είναι αιωνόβια και ένα τέτοιο δέντρο θα πρέπει να είναι ηλικίας τουλάχιστον 35 ετών, πριν θεωρηθεί κατάλληλο.\nΗ Thanaka, ως αρχική ύλη, πωλείται είτε ατομικά, είτε σε μεγάλες ποσότητες, αλλά στις μέρες μας είναι διαθέσιμη είτε σε μορφή κρέμας είτε σε πούδρα.\nΗ κρέμα Thanaka κατασκευάζεται με την πολτοποίηση του φλοιού ή των ριζών ενός κατάλληλου γι’ αυτό το σκοπό δέντρου.\nΣτον πολτό προστίθεται λίγο νερό, πάνω σε μια κυκλική πλάκα που λέγεται kyauk pyin και έχει ένα άνοιγμα γύρω από το στόμιο, για να στραγγίζει εκεί το νερό.\nΗ Thanaka χρησιμοποιείται από τις Βιρμανές εδώ και πάνω από 2.000 χρόνια.\nΈχει ένα όμορφο άρωμα, παρόμοιο με αυτό του σανταλόξυλου.\nΗ κρέμα απλώνεται στο πρόσωπο με ελκυστικά σχέδια, αν και ο πιο κοινός τρόπος είναι ένα κυκλικό σημάδι σε κάθε μάγουλο, καθώς και πάνω στη μύτη.\nΚάποιες φορές απλώνεται σε ρίγες, γνωστές και ως thanaka bè gya, ή ζωγραφίζεται ως φύλλο, συχνά τονίζοντας τη μύτη. Μπορεί ως και να απλωθεί από την κορυφή ως τα νύχια (thanaka chi zoun gaung zoun).\nΕκτός από καλλωπιστική, η thanaka δημιουργεί μια δροσερή αίσθηση και προσφέρει προστασία από τα ηλιακά εγκαύματα.\nΘεωρείται πως είναι δραστικό φάρμακο κατά της ακμής και κάνει το δέρμα πολύ απαλό. Επιπλέον προσφέρει και προστασία κατά διαφόρων μυκήτων. Τα δραστικά συστατικά της thanaka είναι το coumarin και το marmesin.\nΠαραδοσιακός τρόπος ένδυσης (Longyi)\nΤο Longyi είναι ένα κομμάτι λεπτού υφάσματος που φοριέται ευρέως στη Μιανμάρ.\nΈχει μήκος σχεδόν 2 μέτρα και φάρδος περίπου 80 εκατοστά.\nΤο ένδυμα αυτό είναι ραμμένο σε σχήμα κυλινδρικό.\nΦοριέται γύρω από τη μέση και φτάνει ως κάτω χαμηλά στα πόδια.\nΣτέκεται στη θέση του διπλωμένο γύρω από το σώμα και δε δένεται σε κόμπο.\nΚάποιες φορές διπλώνεται στο ύψος του γόνατου για περισσότερη άνεση.\nΠαρόμοιος ρουχισμός συναντάται στην Ινδία, το Μπαγκλαντές, τη Σρι Λάνκα και το Αρχιπέλαγος Malay.\nΣτην υποηπειρωτική Ινδία είναι γνωστό και ως lungi, longi, kaili ή saaram.\nΤα σχέδια επάνω στο longyi είναι συνήθως διαφορετικά στις ποικίλες εθνότητες της Μιανμάρ.\nΤο longyi είναι κατασκευασμένο κυρίως από βαμβάκι, αλλά σε γιορτές και ειδικές εκδηλώσεις μπορεί να είναι επίσης κατασκευασμένο και από μετάξι.\nWomen Wearing Longyi\nΜακριά kalaga, πλούσια, κεντημένα και λεπτότατα κιλίμια, χρησιμοποιούνταν παραδοσιακά ως κουρτίνες αμαξιδίων που μετέφεραν μοναχούς, μέλη της βασιλικής οικογένειας και πλούσιους Βιρμανούς.\nΤα Kalaga μπορούσαν, επίσης, να δεθούν με σχοινιά σε δέντρα και στήλες, για να δημιουργήσουν ένας είδος κλειστού, ιδιωτικού χώρου, κάποιου είδους αντίσκηνο.\nΗ τέχνη κατασκευής του kalaga άρχισε να χάνεται, αφότου οι Βρετανοί κατέλαβαν την Μιανμάρ και κατήργησαν τη μοναρχία.\nΠολλά παλαιά και σπάνια kalaga δωρήθηκαν σε μοναστήρια ή αγοράστηκαν από συλλέκτες.\nΚάποια άλλα πανέμορφα τέτοια κιλίμια βρίσκονται τώρα σε μουσεία έξω από την Μιανμάρ.\nΗ τέχνη του kalaga κρατήθηκε ζωντανή από το κλασικό Βιρμανικό Δράμα, του οποίου οι χορευτές και οι μαριονέττες φορούν κοστούμια υφαντά.\nΣτη δεκαετία του 1970, ο τουρισμός βοήθησε στο να αναγεννηθεί αυτή η παλιά τέχνη.\nΣήμερα τα kalaga κατασκευάζονται με σκοπό να εξαχθούν στο εξωτερικό και εμφανίζονται σε πολλά σχέδια και μεγέθη.\nΑντικείμενα από λάκα\nΗ λάκα είναι ένα ελαφρύ, αδιάβροχο υλικό που δουλεύεται εύκολα και ζωγραφίζεται πάνω σε αντικείμενα όπως, κουτιά, σκεύη, ομπρέλες, μουσικά όργανα, αγάλματα και έπιπλα, προκειμένου να τους προσδώσει μια ελκυστική σε σχέδια επιφάνεια και ένα γυαλιστερό φινίρισμα.\nΗ λάκα που χρησιμοποιείται στη Μιανμάρ είναι χυμός αγριόδεντρου (σε αντίθεση με τη λάκα που χρησιμοποιείται στην Ινδία και την Ευρώπη, η οποία προέρχεται από έκκριση κάποιων εντόμων).\nΟ κορμός ενός ώριμου δέντρου προς παρασκευή λάκας μπορεί να έχει 1,8 μέτρα διάμετρο.\nΟ χυμός, που συλλέγεται από εγκοπές στην επιφάνεια του κορμού, φυλάσσεται σε αεροστεγή δοχεία.\nΤο φυσικό χρώμα είναι μαύρο, αλλά σε κάποιες περιπτώσεις μπορεί να χρωματιστεί και κόκκινο.\nΗ καλύτερη λάκα στην Μιανμάρ προέρχεται από την περιοχή Shan.\nΟι ιστορικοί πιστεύουν πως η τέχνη της κατασκευής αντικειμένων από λάκα προήλθε, εδώ και εκατοντάδες χρόνια, από το Σιάμ, τη σημερινή Ταϊλάνδη και εξαπλώθηκε στην Κίνα, πριν φτάσει στην Μιανμάρ.\nΣήμερα το πιο παλιό και μεγαλύτερο εργαστήριο λάκας βρίσκεται στη Bagan, στην κεντρική Μιανμάρ.\nΆλλα κέντρα/εργαστήρια λάκας βρίσκονται στις περιοχές Mandalay, Ywama στην Λίμνη Inle και στο Kengtung (πόλη της περιοχής Shan).\nΤα πιο πολλά λακαρισμένα αντικείμενα έχουν βάση φτιαγμένη από μακριές, λεπτές φλοίδες μπαμπού κολλημένες ή πλεγμένες μεταξύ τους, σε διαφορετικά σχήματα.\nΜε λάκα μπορούν επίσης να ζωγραφιστούν ξύλινα και μεταλλικά αντικείμενα.\nΛάκα σε πρωτογενή μορφή μπορεί να αναμιχθεί με λεπτά στρώματα πηλού, με στάχτη που προέρχεται από πριονίδια ξύλου τικ ή με πολτοποιημένο φλοιό ρυζιού, προκειμένου να παραχθεί μικτή λάκα για τις διάφορες στρώσεις.\nΌταν είναι έτοιμο, το μείγμα λάκας απλώνεται στο αντικείμενο. Κατόπιν η κάθε στρώση στεγνώνεται και γυαλίζεται. Κάθε αντικείμενο μπορεί έχει πολλές στρώσεις λάκας.\nΌταν έχει απλωθεί και η τελευταία στρώση λάκας, μπορούν να χαραχτούν σχέδια πάνω της και να αναδειχθούν ζωγραφισμένες σε άλλα χρώματα στρώσεις, που βρίσκονται από κάτω.\nΦύλλα χρυσού μπορούν επίσης να στολίσουν την επιφάνεια του κάθε αντικειμένου.\nΚάθε λακαρισμένο αντικείμενο μπορεί να χρειαστεί από έξι μήνες έως δύο χρόνια για να παραχθεί, κάτι που εξαρτάται από την ποιότητά του.\nΛεπτεπίλεπτα σκεύη από λάκα κατασκευάζονται με βάση λεπτότατες φλοίδες μπαμπού, πλεγμένες μαζί με τρίχες αλόγου.\nΌταν πλέον έχουν απλωθεί και οι τελευταίες στρώσεις λάκας, το κομψότατο σκεύος παραμένει τόσο ελαστικό, που οι πλευρές του, ακόμη και όταν πιεστούν μαζί, λυγίζουν χωρίς να σπάσουν.\nΤο Χρυσό Φύλλο\nΤο χρυσό φύλλο της Μιανμάρ, παραδοσιακά, χρησιμοποιείται για να στολίσει λακαρισμένα αντικείμενα, μουσικά όργανα, θρησκευτικές μορφές και εξώφυλλα σπάνιων βιβλίων που χρησιμοποιούσαν μοναχοί και βασιλείς.\nΤο Mandalay είναι το κέντρο εργαστηρίων της τέχνης του χρυσού φύλλου.\nΓια την κατασκευή του, μικροί σβώλοι χρυσού σφυρηλατούνται σε λεπτές φλοίδες, οι οποίες κατόπιν θερμαίνονται και ισιώνονται μέσα σε ειδική πρέσα.\nΟι επίπεδες πλέον φλοίδες δουλεύονται στη συνέχεια με το χέρι, κόβονται σε μικρά τετράγωνα, τοποθετούνται σε κομμάτια ειδικού χαρτιού και τυλίγονται σε δέρμα.\nΣφυρηλατούνται και πάλι, έως ότου δεν ξεπερνούν σε πάχος μια στρώση χρώματος, κόβονται σε τετράγωνα των 5 εκατοστών και κλείνονται μέσα σε φύλλα ειδικού χαρτιού. Πωλούνται συνήθως σε δέσμες.\nMarionette puppet theatre\nΤο θέατρο μαριονεττών ήταν μια δημοφιλέστατη μορφή διασκέδασης στη Μιανμάρ, κατά τον 18ο αιώνα, πριν από τη Βρετανική Κατοχή.\nΣτην ακμή τους, τα θέατρα μαριονεττών ήταν δημοφιλέστερα από το ίδιο το θέατρο και χρηματοδοτούνταν από τη βασιλική οικογένεια. Στις μέρες μας, ωστόσο, αυτή η τέχνη κοντεύει πια να σβήσει.\nΠαραδοσιακά, οι μαριονέττες έχουν ύψος από 56 – 69 εκατοστά και συγκρατούνται με δεκαοχτώ λεπτά νήματα.\nΟι ιστορίες του θεάτρου μαριονεττών είναι εμπνευσμένες από την Jataka, το ιερό κείμενο που αφηγείται τις προηγούμενες ζωές και τις πολλές μετενσαρκώσεις του Βούδα.\nΈνας θίασος μαριονεττών αποτελείται από τους δεξιοτέχνες που κινούν τα νήματα, τους τραγουδιστές και την ορχήστρα.\nΗ επιτυχία του θεάτρου μαριονεττών εξαρτάται από το ταλέντου του πρώτου τραγουδιστή περισσότερο και λιγότερο από τη δεξιοτεχνία των καλλιτεχνών που κρατούν και κινούν τα νήματα.\nΤο ακροατήριο έρχεται όχι μόνον για να δει την παράσταση, αλλά επίσης για να ακούσει και να εκτιμήσει την ποίηση των στοίχων.\nΟι Kayan (Padaug) μακρύλαιμες γυναίκες (giraffe ladies)\nΟι Kayan υπάγονται φυλετικά στους Red Karen (Karenni people) και είναι μια εθνική μειονότητα της Μιανμάρ (Burma).\nΟι γυναίκες των φυλών Kayan ξεχωρίζουν λόγω της ιδιαίτερης ενδυματολογικής τους ταυτότητας.\nΟι γυναίκες Kayan (Padaug) είναι γνωστές για τις μπρούτζινες σπείρες δαχτυλιδιών που φορούν γύρω από το λαιμό τους, με σκοπό την επιμήκυνσή του.\nΕίναι γνωστές και ως γυναίκες καμηλοπαρδάλεις "giraffe women" στους επισκέπτες της Μιανμάρ.\nΤα κορίτσια αρχίζουν να φορούν τα συγκεκριμένα βραχιόλια στην ηλικία των 5 ετών περίπου.\nΜε τα χρόνια, η σπείρα αντικαθίσταται με μια μεγαλύτερη και σ’ αυτήν προστίθενται περισσότερα βραχιόλια.\nΤο βάρος της συμπιέζει την κλείδα και τα πλευρά.\nΟυσιαστικά ο λαιμός δεν είναι αυτός που επιμηκύνεται, αλλά δίνεται αυτή η εντύπωση, λόγω της παραμόρφωσης που προκαλείται στην κλείδα.\nΠολλές απόψεις έχουν εκφραστεί γι’ αυτό το έθιμο, ενώ έχει γίνει και αντικείμενο συζήτησης ανθρωπολόγων, οι οποίοι έχουν υποθέσει πως τα βραχιόλια ίσως προστάτευαν τις γυναίκες από του να αρπαγούν από άλλες φυλές, καθώς δεν θα ανταποκρίνονταν στα πρότυπα ομορφιάς τους.\nΜια άλλη θεωρία υποστηρίζει πως τα βραχιόλια τόνιζαν τη θηλυκότητα ( σύμφωνα με τα πρότυπα των Padaug, πάντα), ενώ έχει επίσης αναφερθεί πως, ενδεχομένως, η δυσμορφία που προκαλούνταν θύμιζε κάτι από το μυθικό δράκο, που έχει εξέχουσα σημασία στην παράδοση αυτής της φυλής.\nΊσως όμως η επικρατέστερη θεωρία να είναι αυτή της πρακτικής τους χρησιμότητας, αφού οι γυναίκες προστατεύονταν από ενδεχόμενες επιθέσεις τίγρεων, καλύπτοντας με αυτό τον τρόπο τους λαιμούς τους.\nΟι γυναίκες Padaug αγνοούν όλες αυτές τις θεωρίες και, όταν ερωτηθούν, απαντούν απλώς πως η σπείρα αποτελεί μέρος της πολιτισμικής τους ταυτότητας και κάτι που συνδέεται με την ομορφιά.\nΑπό τη στιγμή που θα τοποθετηθεί, η σπείρα σπάνια αφαιρείται.\nΟι μύες, ως αποτέλεσμα αυτής της διαδικασίας, αδυνατίζουν.\nΠολλές γυναίκες έχουν αφαιρέσει τη βασανιστική σπείρα για ιατρικές εξετάσεις, ενώ κάποιες άλλες συνεχίζουν να τη φορούν, από τη στιγμή που η κλείδα έχει παραμορφωθεί και έχει επέλθει και αποχρωματισμός.\nΕπιπλέον, η σπείρα μοιάζει ως αναπόσπαστο κομμάτι του σώματος, αν φορεθεί διαρκώς για 10 ή και περισσότερα χρόνια.\nΤο 2006, κάποιες νεαρές γυναίκες άρχισαν να αφαιρούν τα δαχτυλίδια από το λαιμό τους, είτε για να μπορέσουν να συνεχίσουν τη μόρφωσή τους, είτε ως διαμαρτυρία για την εκμετάλλευση της κουλτούρας τους και τις απαγορεύσεις που τη συνοδεύουν.\nΜετά την αφαίρεση της σπείρας, οι γυναίκες έχουν αναφέρει δυσφορία και πόνο, ο οποίος ωστόσο υποχωρεί, μέσα σε κάποιο χρονικό διάστημα.\nΟ αποχρωματισμός επιμένει πολύ περισσότερο, πάντως.\nΗ κυβέρνηση της Μιανμάρ άρχισε να αποθαρρύνει το έθιμο των δαχτυλιδιών του λαιμού, καθώς προσπαθούσε να εκσυγχρονίσει τη χώρα, μέσα στον αναπτυσσόμενο κόσμο.\nΠολλές γυναίκες, επομένως, άρχισαν να σπάνε αυτή την παράδοξη και ενδεχομένως σκληρή παράδοση, αν και υπάρχουν ακόμη κάποια μικρά κορίτσια και ηλικιωμένες γυναίκες, σε πιο απομονωμένες περιοχές της Μιανμάρ, οι οποίες εξακολουθούν να φορούν τα δαχτυλίδια γύρω από το λαιμό.\nΗ πρώιμη λογοτεχνία της Μιανμάρ είχε κυρίως θρησκευτικά στοιχεία και αποτυπωνόταν σε πέτρα.\nΑυτά τα δείγματα που έχουν διασωθεί πάνω σε πέτρινες πλάκες ανιχνεύονται κατά την περίοδο Bagan , τον 11ο αιώνα περίπου.\nΓραπτά επάνω σε πάπυρο και πρώιμης μορφής διπλωμένο χαρτί εμφανίζονται μόνον μετά τον 15ο αιώνα.\nΗ λογοτεχνία αυτής της περιόδου αφορά περισσότερο στην εξιστόρηση της Janaka από τον Βούδα προς τους μαθητές του, ως απάντηση σε υπαρξιακά και φιλοσοφικά ερωτήματα που του έθεταν.\nΑυτού του είδους τα γραπτά εμφανίζονται με τη μορφή ολοκληρωμένου θεατρικού δράματος ή επιστολών και είναι έμμετρα.\nΘέματα που αφορούσαν το νόμο και την ιστορία ήταν γραμμένα σε πεζό λόγο.\nΚατά τη διάρκεια του 16ου, 17ου και 18ου αιώνα γράφτηκαν πολλά δράματα, ενώ τον 19ο αιώνα, πέρα από το δράμα, εξελίχτηκαν η ποίηση και τα χρονικά.\nΜετά τη Βρετανική Κατοχή, η λογοτεχνία της χώρας άρχισε να αντανακλά την επίδραση που είχε η Δυτική κουλτούρα στην κουλτούρα της Μιανμάρ.\nΤα πιεστήρια των τυπογραφείων επηρέασαν επίσης τη λογοτεχνία, η οποία άρχισε πλέον να γράφεται για το λαό και όχι μόνον για τους προνομιούχους.\nΔράματα που είχαν γραφτεί για τη βασιλική αυλή έγιναν ευρέως γνωστά, αν και δεν παίζονταν στη σκηνή, αλλά απλώς διαβάζονταν από όσους ήθελαν να γνωρίσουν την κουλτούρα της χώρας τους.\nΟι νουβέλες ήταν μια μεταγενέστερη λογοτεχνική εξέλιξη.\nΗ πρώτη νουβέλα της Μιαμάρ ήταν μια προσαρμογή του μυθιστορήματος του Αλεξάνδρου Δουμά “Κόμης Μοντεκρίστο”.\nΗ κλασική λογοτεχνία της Μιανμάρ είναι διανθισμένη με μακρές και δύσκολες προτάσεις και η θεματολογία της αφορά το υπερφυσικό και τη μαγεία.\nΠροερχόμενη από τη βασιλική αυλή, επηρεάστηκε από το Βουδισμό και από Σανσκριτικές πηγές.\nΗ μοντέρνα λογοτεχνία της Μιανμάρ ξεκίνησε γύρω στο 1930, όταν ιδρύθηκε το Πανεπιστήμιο της Yangon και το τμήμα κλασσικών σπουδών της Μιανμάρ.\nΤότε εξελίχτηκε σημαντικά η λογοτεχνία της χώρας, καθώς εμφανίστηκε το κίνημα khitsan, όπου οι συγγραφείς χρησιμοποιούσαν ένα απλό και άμεσο λογοτεχνικό στυλ το οποίο συνεχίζεται μέχρι και σήμερα.\nΗ λογοτεχνία της Μιανμάρ στις μέρες μας εξακολουθεί να κυριαρχείται από τη θρησκευτική παράδοση, αν και πολλές νουβέλες, διηγήματα, ποιήματα, παιδικά βιβλία, μεταφράσεις ξένων λογοτεχνικών έργων, καθώς και δοκίμια πάνω στον πολιτισμό, την τέχνη και την επιστήμη διαβάζονται πλέον ευρέως και είναι δημοφιλή.\nΗ ρομαντική νουβέλα κατέχει επίσης μια σημαντική θέση στη σύγχρονη λογοτεχνία της Μιανμάρ.\nΕτησίως απονέμονται εθνικά βραβεία λογοτεχνίας.\nΠολλοί από τους δημοφιλέστερους συγγραφείς είναι συνταξιούχοι κυβερνητικοί υπάλληλοι, οι οποίοι δούλεψαν σε ανώτατα εκπαιδευτικά ιδρύματα.\nΣε γενικές γραμμές, ωστόσο, οι περισσότεροι συγγραφείς της Μιανμάρ έχουν ήδη κάποια άλλη μόνιμη εργασία και ασχολούνται στον ελεύθερο, μόνον, χρόνο τους με τη συγγραφή.\nΗ παραδοσιακή μουσική της Μιανμάρ βασίζεται κυρίως στα κρουστά.\nΠολλά είδη μουσικής, τραγουδιού και χορού έχουν πάρει την ονομασία τους από το είδος των κρουστών που χρησιμοποιούνται σε αυτά.\nΤα μεγάλα sidaw (see-daw) είναι τα κρουστά που χρησιμοποιούνται για την ορχηστρική μουσική, τα μακριά bonshay κρουστά για την folk μουσική, ενώ τα προσομοιάζοντα με μπόνγκος ozi (OH-zee), καθώς και τα διπλής όψεως dobat (DOE-bat) χρησιμοποιούνται για τοπικούς εορτασμούς σε χωριά.\nΣτη μουσική της Μιανμάρ συναντώνται επίσης τα όμποε, τα φλάουτα, τα γκονγκς, τα μπαστούνια του μπαμπού και τα ξυλόφωνα από μπαμπού.\nΣε μια ορχήστρα της Μιανμάρ συμπεριλαμβάνεται ένας κύκλος αποτελούμενος από εννέα έως είκοσι ένα κρουστά, τα οποία κρέμονται από μια ξύλινη κυκλική επιφάνεια.\nΗ ξύλινη επιφάνεια είναι κενή στη μέση κι εκεί βρίσκεται ο ένας και μόνον μουσικός που τα χειρίζεται.\nΔυτικής προέλευσης μουσικά όργανα, όπως τα βιολιά, οι κιθάρες και τα ακορντεόν συνοδεύουν, κάποιες φορές, τα παραδοσιακά κρουστά μουσικά όργανα.\nΟ χορός στη Μιανμάρ προϋπήρχε του Βουδισμού, όταν η λατρεία των πνευμάτων ( Nat) εκφραζόταν μέσω της χορευτικής τέχνης.\nΟι κινήσεις ήταν έντονα επηρεασμένες από τον κλασσικό Ινδικό και Ταϊλανδέζικο χορό.\nΟ χορός στη Μιανμάρ είναι γρήγορος και ζωηρός και απαιτεί και κάποιες ακροβατικές δεξιότητες.\nΕπιπλέον έχει κάποια σεμνότητα, αφού οι χορευτές διαφορετικού φύλου δεν αγγίζονται μεταξύ τους.\nΟι μικροί χορευτές διδάσκονται τον ka-bya-lut, έναν βασικό παραδοσιακό χορό.\nΈνας ενδιαφέρων χορός είναι αυτός στον όποιο οι χορευτές κινούνται σαν μαριονέττες.\nΈχει ειπωθεί, άλλωστε, πως ο χορός της Μιανμάρ θα πρέπει να έχει αντιγραφεί από το θέατρο μαριονεττών, το οποίο είχε εκτοπίσει την παρουσία πραγματικών χορευτών για μια περίοδο.\nΗ πρώτη χορεύτρια φορά μια στολή εμπνευσμένη από τη βασιλική αυλή, με στολισμένο μακρυμάνικο μπούστο και μακρύ ως το δάπεδο βαρύτιμο longyi (παραδοσιακό ένδυμα της Μιανμάρ), το οποίο μετακινεί με τα πόδια της όσο χορεύει.\nΟι βασικοί άντρες χορευτές είναι ντυμένοι ως πρίγκιπες, με μεταξωτό longyi και λευκό τουρμπάνι.\nΆλλοι χορευτικοί ρόλοι συμπεριλαμβάνουν στρατιώτες, μάγους (zawgyi) και πνεύματα (nat).\nΟ yein είναι ένας δημοφιλής χορός που εκτελείται κατά τους εορτασμούς του Water Festival.\nΟι χορευτές φορούν παραδοσιακά κοστούμια, είναι συνήθως γυναίκες και χορεύουν όλες μαζί σε μια ομάδα.\nΑπό τον yein προέρχονται επίσης ο χορός par-thwar ένα ντουέτο ανάμεσα σε 2 χορευτές διαφορετικού φύλου και ο Χορός του Ελέφαντα, ο οποίος χορεύεται στο Elephant Dance Festival στο Kyaukse, κοντά στο Mandalay.\nΟι χορευτές ερμηνεύουν το χορό μέσα σ’ ένα εντυπωσιακό κοστούμι φτιαγμένο από χαρτόνι και μπαμπού, το οποίο αναπαριστά έναν ελέφαντα.\nΟ anyein είναι ένας συνδυασμός solo χορού και χορευτών που αναπαριστούν μορφές κλόουν (lu-pyet).\nΟι κλόουν τραγουδούν, χορεύουν, σχολιάζουν και αστειεύονται με τολμηρό κάποιες φορές τρόπο.\nΚατά τη διάρκεια των διαλλειμάτων, όταν επί σκηνής βρίσκονται οι κλόουν, η χορεύτρια αλλάζει κοστούμια.\nΜερικές φορές περισσότερες από μία χορεύτριες εμφανίζονται στη σκηνή.\nΗ παράσταση αυτή διαρκεί κάποιες φορές μέχρι και δύο ώρες.\nΠολλοί εθνικοί χοροί ερμηνεύονται επίσης με σπαθιά, υπό τη συνοδεία διαφορετικών ειδών κρουστών μουσικών οργάνων.\nΣτους εθνικούς χορούς μικρά αγόρια και κορίτσια χορεύουν μαζί , κάτι που δεν είναι συνηθισμένο, σε γενικές γραμμές, στην κουλτούρα χορού της Μιανμάρ.\nΗ Κουζίνα της Myanmar: Ένα γευσιγνωσικό Ταξίδι\nΤο φαγητό στη Μιανμάρ είναι εξαιρετικό και σημαντικό μέρος κάθε επίσκεψης σε αυτή την απίστευτη πραγματικά χώρα.\nΑν και τα πιάτα που σερβίρονται εδώ μπορεί να μην είναι τόσο γνωστά όσο αυτά που συναντώνται στις γειτονικές Ινδία, Κίνα και Ταϊλάνδη, ουσιαστικά το φαγητό δε διαφέρει πολύ από αυτό που χαρακτηρίζει της Κουζίνες των χωρών της Νοτιοανατολικής Ασίας.\nΩστόσο, διακρίνεται από ποικιλία που προέρχεται από τις διάφορες επιρροές που έχει υποστεί από τις γειτονικές χώρες και είναι συναρπαστικό.\nΔε θα μπορούσε κανείς να μιλήσει περιληπτικά γι’ αυτό, αλλά μπορεί να γίνει μια μικρή αναφορά σε κάποια πραγματικά ενδιαφέροντα πιάτα, που αξίζει να δοκιμάσει κανείς.\nΑυτό το πιάτο που σερβίρεται ως πρωινό είναι πιθανόν ένα από τα πιο δημοφιλή της Μιανμάρ.\nΑποτελείται από λεπτότατες , διάφανες χυλοπίτες ρυζιού, σερβιρισμένες μέσα σε πλούσια ψαρόσουπα και συνοδευμένες με αρωματική ρίζα τζίντζερ, λεμονόχορτο, κομμάτια μπανάνας, κρεμμύδια και σκόρδα.\nΓια κάποιους μπορεί να μην ακούγεται ιδιαίτερα ελκυστικό, εξαιτίας των παράξενων συνδυασμών των υλικών, αλλά υπάρχει λόγος που ουσιαστικά θεωρείται ως το εθνικό πιάτο της Μιανμάρ.\nΑνάλογα με το πού βρίσκεται κανείς, στο πιάτο αυτό μπορούν να προστεθούν τοπικές σπεσιαλιτέ, όπως παναρισμένο φρέσκο ψάρι, σφιχτοβρασμένα αυγά, τηγανητά κρεμμύδια και πολλά άλλα.\nΓια μια πιο έντονη γαστριμαργική εμπειρία μπορούν να προστεθούν σε αυτό χυμός lime και φλοίδες καυτερής πιπεριάς chili.\nΕίτε το απολαύσει κανείς ως πρωινό, είτε το δοκιμάσει κατά τη διάρκεια της ημέρας, σε κάποιο από τα πολλά μαγαζάκια στο δρόμο, η Mohinga είναι πάντα ένα απολαυστικό πιάτο που θα τον εκπλήξει.\nΜερικά από τα πιο διάσημα πιάτα της Μιανμάρ είναι αναμφίβολα οι σαλάτες της.\nΠολύ πιο ενδιαφέρουσες από όσο μπορεί αρχικά ένας επισκέπτης να φαντάζεται, οι σαλάτες της Μιανμάρ είναι γευστικότατες με πλέον δημοφιλή την Lahpet Thoke, πιο γνωστή στη Δύση και ως σαλάτα με φύλλα τσαγιού.\nΗ Μιανμάρ είναι μια από τις ελάχιστες χώρες στον κόσμο όπου μπορεί κανείς να απολαύσει τα φύλλα τσαγιού είτε ως ρόφημα, είτε ως μέρος κάποιου φαγητού και αυτή η σαλάτα εκτός από αυτά περιέχει επίσης φυστίκια, αποξηραμένα μπιζέλια, τζίντζερ και άλλα αρωματικά.\nΤο όλο αποτέλεσμα είναι μια πανδαισία χρωμάτων αρωμάτων και γεύσεων, ενώ επιπλέον είναι τονωτικό και προσφέρει απρόσμενη ενέργεια λόγω της τανίνης, που προσομοιάζει με την καφεϊνη.\nΤα πιάτα κάρυ στη Μιανμάρ είναι λιγότερο καυτερά από αυτά της Ινδίας, αλλά εξίσου γευστικά.\nΕίναι επίσης ιδανικά για όσους δεν αρέσκονται στα πολλά και έντονα μπαχαρικά ή που θα ήθελαν να δοκιμάσουν ένα διαφορετικό και σπάνιο είδος κάρυ.\nΥπάρχει πολύ μεγάλη ποικιλία τέτοιων πιάτων με διαφορετικά κρέατα που μαγειρεύονται μαζί, με ψάρι και με λαχανικά, όλα μέσα σε μια κάπως πιο λαδερή σάλτσα από αυτή των Ινδικών κάρυ και με μια πιο ήπια και απαλή γεύση.\nΣυχνά, τα κυρίως πιάτα του ψαριού ή του κρέατος σερβίρονται μαζί με ρύζι, σαλάτες, τηγανητά λαχανικά και σούπες.\nΤα πάντα σχεδόν μπορούν να τηγανιστούν στη Μιανμάρ και ένα γρήγορο snack στο δρόμο μπορεί να αποδειχθεί γαστριμαργική εμπειρία, αφού μικρά μαγαζιά που βρίσκονται παντού ετοιμάζουν επί τόπου στο τηγάνι ό,τι λαχταρά κανείς.\nΜπορεί κάποιος να δοκιμάσει από samosas (μικρές πικάντικες και αρωματικές κρεατόπιτες και λαχανόπιτες) μέχρι tofu, συχνά συνοδευμένα με ενδιαφέροντα ντιπ ή με κάποια άλλη εξωτική λιχουδιά, επίσης τηγανισμένη, η οποία χρησιμοποιείται ως επικάλυψη.\nΑν και δεν είναι, προφανώς ό,τι πιο διαιτητικό, κανείς δε θα πρέπει να χάσει ένα τέτοιο snack, έστω και για μια φορά, κατά τη διάρκεια ενός ταξιδιού στη Μιανμάρ.\nΛιγότερο πιάτο και περισσότερο γαστριμαργική εμπειρία, που δε θα πρέπει να χάσετε με τίποτα, το Thali είναι μια πραγματική πανδαισία γεύσεων.\nΣερβίρεται σε έναν μεταλλικό δίσκο και με ελάχιστα, πραγματικά, χρήματα, μπορείτε να απολαύσετε όσο ρύζι θέλετε, σούπα, κάποιο κάρυ με συνοδευτικά λαχανικά και chutney (είδος πικάντικης μαρμελάδας), αλλά και τουρσιά και πολλές άλλες ντόπιες λιχουδιές.\nΑν και τα περισσότερα φαγητά στη Μιανμάρ τείνουν να είναι κάπως ακριβά, το συγκεκριμένο πιάτο οπωσδήποτε αξίζει να το δοκιμάσει κανείς, όσο θα βρίσκεται στη Μιανμάρ και είναι διπλά απολαυστικό, αφού το κόστος είναι χαμηλό γι’ αυτό που προσφέρεται.\nΡύζι και χυλοπίτες\nΤο ρύζι και οι χυλοπίτες κατέχουν εξέχουσα θέση στη Βιρμανική Κουζίνα και συνήθως συνοδεύουν άλλα πιάτα ή απολαμβάνονται ως ελαφρύ snack ανάμεσα στα κυρίως γεύματα.\nΑξίζει να δοκιμάσει κανείς τις χυλοπίτες Shan, καθώς και το αντίστοιχο ρύζι Shan.\nΚαι τα δύο αυτά πιάτα πήραν το όνομά τους από την περιοχή της Μιανμάρ από την οποία προέρχονται.\nΤο ρύζι Shan έχει μαγειρευτεί με μπαχαρικό turmeric και περιχύνεται με νιφάδες τηγανητού ψαριού.\nΣε αυτά προστίθεται λάδι αρωματισμένο με σκόρδο.\nΟι χυλοπίτες Shan είναι ένα πιάτο που αποτελείται από χυλοπίτες ρυζιού, σερβιρισμένες με χοιρινό ή κοτόπουλο, μαζί με λαχανικά, φιστίκια και σπόρους σουσαμιού.\nΣτη Μιανμάρ δε συνηθίζεται να σερβίρονται γλυκά κατά τη διάρκεια καθημερινών γευμάτων στο σπίτι, αφού το έθιμο επιβάλλει να προσφέρονται για να τιμηθεί ένας επισκέπτης ή όταν υπάρχει μια ξεχωριστή εορταστική εκδήλωση.\nΠέρα από τα φρούτα διαφόρων ειδών, το πιο συνηθισμένο επιδόρπιο είναι το laphet, όχι γλυκό, αλλά η γνωστή σαλάτα με φύλλα τσαγιού, στην οποία προστίθενται ψητά φυστίκια και σπόροι σουσαμιού, τηγανητά φασόλια με σκόρδο, καθώς και νιφάδες αποξηραμένης γαρίδας.\nΕίδος πλούσιου χαλβά, αποτελεί δημοφιλές γλυκό που σερβίρεται σε εορταστικές εκδηλώσεις και εξαιρετικές περιστάσεις.\nΈνα δημοφιλές γλυκό που φτιάχνεται με ζελέ από φύκια και γάλα καρύδας.\nThagu or Thagu Byin\nΈχει ίσως πάρει το όνομά του από τη Μαλαισία και είναι πουτίγκα από ταπιόκα ή sago, στην οποία η γλυκιά γεύση προέρχεται από ένα φρουτώδες σιρόπι και η πλούσια υφή από γάλα καρύδας.\nΕίναι το πιο απλό, εύκολο και παραδοσιακό γλυκό της Μιανμάρ και μπορεί να το βρει κανείς σε πολλά εστιατόρια, όπου προσφέρεται συνήθως ως κέρασμα.\nΕίναι είδος λουκουμάδων με σουσάμι και γλυκαντικό σιρόπι jaggery. Επιπλέον είναι το μοναδικό δημοφιλές γλυκό στις πιο απομακρυσμένες περιοχές, όπως στα χωριά της Β. Μιανμάρ.


Εζέλ: Ο Ραμίζ είχε δολοφονήσει τους γιους του; | Zappit\nHome / Σειρές / Εζέλ: Ο Ραμίζ είχε δολοφονήσει τους γιους του;\nΕζέλ: Ο Ραμίζ είχε δολοφονήσει τους γιους του;\nΤετάρτη, 13.7.2011, 08:25\nΟ Μουμτάζ βγαίνει απ’την εντατική και ισχυρίζεται ότι είδε τον Ομέρ. Η Μελιχά ζητά απ’ τον Εζέλ να πει την αλήθεια στον πατέρα του. Ο Αλί λαμβάνει έναν φάκελο από τον Ραμίζ με μια φωτογραφία του Τζεγκίζ με τον Σερντάρ.\nΕζέλ, Εσάν και Αλί συζητούν για το πώς θα βγάλουν από τη μέση τον Τζεγκίζ. Ο Αλί λέει στον Τζεγκίζ ότι ο Ραμίζ παίρνει εκδίκηση για τον Ομέρ. Ο Τζεγκίζ έχει πιάσει μια γυναίκα που γράφει βιβλίο για τον Ραμίζ και ο Εζέλ τη βοηθάει να ξεφύγει. Με μια αναδρομή στο παρελθόν, γινόμαστε μάρτυρες της δολοφονίας των τριών γιων του Ραμίζ… Η συγγραφέας λέει ότι ο ίδιος ο Ραμίζ δολοφόνησε τους γιους του!\nΜια φωτογραφία οδηγεί τον Εζέλ, τον Αλί και τον Τζεγκίζ στο αγρόκτημα του Καντιράλι. Εκείνος έχει ένα γράμμα στα χέρια του που απευθύνεται σε μια γυναίκα και μιλάει για ένα παιδί, την Αζάτ. Ο Τζεγκίζ δείχνει το γράμμα στον Ραμίζ, ο οποίος αγχώνεται…


ΠΑΒΕΛ ΝΕΝΤΒΕΝΤ: «Η ανακοίνωση της Γιουβέντους ήταν σαφής, οι παίκτες είναι συγκεντρωμένοι στο γήπεδο» | Sportday Αθλητικές Ειδήσεις\nSD Team 01.12.21 | 09:51\nO Πάβελ Νέντβεντ τοποθετήθηκε για τις τελευταίες εξελίξεις στη Γιουβέντους και την έρευνα που διεξάγουν οι Αρχές στην Ιταλία για πιθανή φορολογική απάτη του συλλόγου. Οι «μπιανκονέρι» στη δύνη ενός νέου σκανδάλου, επέστρεψαν στις νίκες, επικρατώντας εκτός έδρας κόντρα στην Σαλερνιτάνα με 2-0, για την 15η αγωνιστική της Serie A. Ο αντιπρόεδρος των «μπιανκονέρι» μίλησε πριν τον αγώνα στο DAZN.\nΛαμβάνοντας υπόψη τα αυξανόμενα χρέη και την οικονομική κατάσταση που τους ανάγκασαν να αυξήσουν ξανά το Κεφάλαιο και για τις αναφορές ότι οι αυξανόμενες δυσκολίες θα μπορούσαν να ωθήσουν τον Elkann να απομακρύνει τον Ανιέλι από της Γιουβέντους ή τουλάχιστον να ανανεώσει την υπάρχουσα ομάδα διευθυντών:\n«Δεν κάναμε ούτε ένα βήμα παραπάνω από τις δυνατότητες. Βγάλαμε μία σαφή ανακοίνωση, τοποθετήθηκε και ο πρόεδρος Ανιέλι, μίλησε στην ομάδα και στους εργαζόμενους, μίλησε και ο John Elkann, που διατηρεί το πλειοψηφικό πακέτο. Δεν είναι σωστό να μιλήσω σήμερα. Δεν νομίζω ότι θα υπάρξουν προβλήματα εντός του συλλόγου: να μιλήσω για την ομάδα, αυτά αγγίζουν ελάχιστα τους παίκτες. Έχω εμπειρία: οι παίκτες είναι συγκεντρωμένοι στον αγωνιστικό χώρο. Δεν νομίζω ότι επηρεάζονται από όλα αυτά, είμαι 11 χρόνια εκτός γηπέδων, έχουμε ζήσει τόσα δύσκολα πράγματα όλα αυτά τα χρόνια. Η πιο δύσκολη χρονιά; Δεν πιστεύω. Υπήρχαν μεγάλες δυσκολίες στο παρελθόν που έχουν επιλυθεί. Είναι μέρος του να είσαι Γιούβε. Είμαστε περήφανοι και τιμή μας που μπορούμε να την εκπροσωπούμε. Υπάρχουν δυσκολίες», ανέφερε ο Τσέχος παράγοντας της Γιουβέντους στο Dazn, μιλώντας για τεχνικά θέματα. «Μερικές φορές νομίζεις ότι είσαι δυνατός και μετά όλα πάνε στραβά. Μετά, υπάρχουν μερικά χρόνια που αισθάνεσαι λιγότερο δυνατός, αλλά τα πηγαίνεις καλά. Είναι δύσκολο να το πεις».\nΓια τον Άλβαρο Μοράτα:«Οι παίκτες μας είναι συνηθισμένοι στην κριτική όταν παίζουν κάτω από τις προσδοκίες τους. Ο Αλβάρο ικανοποιεί τον προπονητή», ανέφερε ο Νέντβεντ. «Περιμένουμε κάτι περισσότερο όσον αφορά τα γκολ, όχι μόνο από αυτόν, αλλά από όλους τους επιθετικούς, που δεν προσφέρουν αυτό που θα μπορούσαν να κάνουν».


Μικρασιατική Kαταστροφή: Ο βρώμικος ρόλος των Μεγάλων Δυνάμεων στη Σμύρνη | OnAlert\n11/09/2015 - 00:24\nΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ-ΤΟΥ ΝΙΚΟΥ ΨΥΡΟΥΚΗ\nΜέ τήν κατάρρευση τού μετώπου καί την απασχόληση τών Τούρκων στην εκδίωξη καί σφαγή τών Ελλήνων, οί «Αγγλοι ανενόχλητα τόν ‘Οκτώβρη του 1922 στέλνουν στρατιωτικά τμήματα αραβικού στρατού τής Μεσοποταμίας καί καταλαμβάνονν τήν Μοσούλη, Στις 10/10/1922 ή Αγγλία έκλεινε συμφωνία μέ τό Ιράκ από 18 άρθρα, συμφωνα μέ τήν οποία σταθεροποιούνταν η αγγλική Κηδεμονία καί επιρροή στή Μεσοποταμία.\nΌ «Αγγλος υπουργός των Εξωτερικών λόρδος Κώρζον είχε πραγματοποιήσει τήν επιθυμία του. Ο Κώρζον της Turkish Petroleum ησύχασε. Τά πετρέλαια τής Μοσούλης ήταν στά χέρια τής αγγλικής αποικιοκρατίας. H επιχείρηση κόστισε στην Έλλάδα πολύ ακριβά, στην Αγγλία όμως τίποτα. «Οχι μόνο έπαιρνε την Μοσούλη αλλά είχε νά εισπράττει άπό τήν Ελλάδα, γιά τά έξοδα τής μικρασιάτικης εκστρατείας, χρέη με τόκους και επιτόκια. Οι Αμερικανοί πάλι εισέπρατταν τό αντίτιμο τής «φιλίας» τους προς τήν κεμαλική Τουρκία. Ό Γ. Δαφνής αναφέρει ότι πρίν ακόμα καί άπό τήν υπογραφή τής συνθήκης της Λωζάννης «οί Αμερικανοί ανέλαβαν έν Τουρκία μεγάλα έργα, σιδηροδρόμους, λιμένας, ανοικοδομήσεις».\nΣτις 24 τού Σεπτέμβρη 1922 ό Σοβιετικός υπουργός τών Εξωτερικών γύρεψε όπως συγκληθεί αμέσως διεθνής διάιτκεψη μέ τήν συμμετοχή της Σοβιετικής Ρωσίας, της Αγγλίας, της Γαλλίας, της Ιταλίας της Ελλάδας, της Τουρκίας, της Γιουγκοσλαβίας, της Βουλγαρίας, της Ρουμανίας καί της Αιγύπτου. Σκοπός τής διάσκεψης θά ήταν να ρυθμισθούν τα οξύτατα προβλήματα που δημιουργήθηκαν στην Εγγύς Ανατολή καί στην περιοχή τών Στενών μέ βάση τά συμφέροντα τών λαών της περιοχής. Ή σοβιετική πρόταση απόβλεπε στό νά εμποδίσει τις ιμπεριαλιστικές δυνάμεις να εκμεταλλευθούν τό χάος πού δημιουργήθηκε προς όφελός τους. Η πρόταση γινόταν πρίν άπό την ανακωχή στα Μουδανιά καί τήν κατάληψη άπό τους «Αγγλους της Μοσούλης. Είναι φανερό ότι μια τέτοια διεθνής διάσκεψη θα διευκολύνε κατά πολύ τήν ελληνική θέση. Η κεμαλική Τουρκία θά είχε ανάγκη τής ελληνικής υποστήριξης γιά νά μήν χάσει τήν Μοσούλη καί ή Ελλάδα τήν τουρκική διαλλακτικότητα γιά νά ρυθμίσει, όσο πιό καλά μπορούσε, τό πρόβλημα τών Ελλήνων τής Μικράς Ασίας καί της Θράκης. Αυτό πού έγινε στην Λωζάννη μέ την συμφωνία Βενιζέλου – Ινονού, τον Σεπτέμβρη τού 1922 θά μπορούσε νά είχε γίνει με καλύτερα αποτελέσματα καί γιά τις δυο πλευρές. Η σοβιετική όμως πρόταση συνάντησε τήν κατηγορηματική άρνηση τής Άνταντ καί τά πράγματα τράβηξαν τόν δρόμο πού οί αποικιακές δυνάμεις επιθυμούσαν.\nΌσοι γνωρίζουν στοιχειώδη ιστορία δέν μπορούν παρά νά συμφωνήσουν ότι ή λαϊκή δικαιοσύνη είναι παραδειγματική. «Οταν τό 1941 οι χιτλερικές ορδές καταχτούσαν την Ελλάδα, η οργή τού ελληνικού λαού στράφηκε προς τόν κύριο υπεύθυνο της θεομηνίας, προς τον Γερμανό κατακτητή. Τό 1922 όμως ο άμεσος υπεύθυνος δεν ήταν ο ξένος εισβολέας, αλλά οι Έλληνες κυβερνήτες τού τόπου. Δέν γύρεψαν οι απλοί Έλληνες νά φορτώσουν τις ευθύνες της εθνικής τους καταστροφής σέ αθώους. Η Γενική Συνομοσπονδία Εργατών Ελλάδας και το ΣΕΚ (Κομμουνιστικό) γύρεψαν άπό κοινού την γενική πολιτική αμνηστία, την αποστράτευση και την αποζημίωση των θυμάτων του πολέμου.\n«Η ελληνική αντιπροσωπεία διαπιστοί ότι ουδεμία των παρατηρήσεων τας οποίας διετύπωσεν εις τας προηγούμενας αυτής δηλώσεις ελήφθη ύπ’ όψει, εν τη συντάξει του οριστικού κειμένου της στρατιωτικής συμβάσεως… Υπό τοιαύτας συνθήκας η ελληνική αντιπροσωπεία δεν θεωρεί εαυτήν εξουσιοδοτούμενην να υπογραψη το κείμενο της στρατιωτικής συμβάσεως»».\nΗ στάση τής ελληνικής αντιπροσωπείας ήταν μιά ύστατη προσπάθεια για να σώσει τήν αξιοπρέπεια της Ελλάδας. Δυστυχώς όμως ήταν πολύ αργά. Αυτη έπρεπε νά εκδηλωθεί τότε πού υπήρχαν οι δυνατότητες. Όταν η Άγκυρα επιζητούσε την προσέγγιση για νά εξουδετερώσει την επίθεση της Ανταντ. Τότε όμως ή ελληνική κυβέρνηση δεχόταν νά διεξάγει πόλεμο για λογαριασμό των ξένων, γι’ αυτό καί τώρα ήταν υποχρεωμένη νά υποκύψει στον εξευτελισμό. Στίς 14 Οκτώβρη η ελληνική κυβέρνηση τηλεγραφούσε στους Συμμάχους της Αντάντ ότι αποδέχεται την ανακωχή των Μουδανιών.\nΣτον πολιτικό τομέα οι συνέπειες της νίκης της τουρκικής εθνικοαστικής επανάστασης εκδηλώθηκαν μέ την διαφοροποίηση στό χώρο τής βενιζελικής παράταξης, την πολιτική συντριβή της Δεξιάς καί τήν καταδίκη καί εκτέλεση έξι ηγετών της. Η διαφοροποίηση στις γραμμές του βενιζελισμού οδήγησε στην ξέχωρη πολιτική εμφάνιση των ριζοσπαστών μικροαστών, με την μορφή του κόμματος «Δημοκρατική Ενωση», γεγονός που διευκολύνε την επιβολή του τότε λαϊκού αιτήματος για την κατάργηση τού θεσμού της μοναρχίας. Η επαναστατική στρατιωτική κυβέρνηση θέλησε να δώσει διέξοδο στήν λαϊκή αγανάκτηση με την παραδειγματική τιμωρία των ηγετών της Δεξιάς. Έτσι προσπάθησε να κλείσει καί τό τεράστιο θέμα της ενοχης για την μικρασιατική εκστρατεία και την εθνική καταστροφή της Ελλάδας. Οι τότε Ελληνες κυβερνήτες εκπροσωπούσαν μιά στρατιωτική εξέγερση με περιορισμένο κοινωνικό επαναστατικό χαρακτήρα Ήταν λοιπόν σ’ αυτούς αδύνατο ν’ αντιμετωπίσουν το πρόβλημα για τις ευθύνες της καταστροφής σ΄ όλο του το κοινωνικό βάθος. Το αντιμετώπισαν σάν πρόβλημα πολιτικό καί μόνο.\nΑν όμως δούμε το όλο πρόβλημα πιο ουσιαστικά, οι έξι εκτελέσεις δέν αποτελούσαν λύση στό ζήτημα της ενοχής. Οι δυνάμεις της Αντάντ,οι εταιρείες των πετρελαίων, οι τραπεζίτες καί χρηματιστές, ντόπιοι και ξένοι, όλοι αυτοί πού «γέλασαν» τον Βενιζέλο και τους διαδόχους του, έμειναν όχι μόνο ατιμώρητοι αλλά με την δίκη των έξι κάλυψαν την ένοχή τους. Από αυτή τήν πλευρά οι έξι ήταν τα εξιλαστήρια θύματα τών ιμπεριαλιστικών δυνάμεων και της ντόπιας ολιγαρχίας. Η δίκη δεν αποτελούσε παρά μιά διέξοδο για τους ενοχους. Η εκτέλεση τους ήταν μιά πρώτης τάξης ευκαιρία για την παραπέρα επέμβαση των ξένων στα εσωτερικά της Ελλάδας και για να ρίξουν σ’ αυτή όλα τα βάρη που θα δημιουργούσε η νέα συνθήκη ειρήνης με την νικήτρια Τουρκία.\nTags: ΙΣΤΟΡΙΑΜΙΚΡΑΣΙΑΤΙΚΗ ΚΑΤΑΣΤΡΟΦΗΜΙΚΡΑΣΙΑΤΡΑΓΩΔΙΑΣΕΠΤΕΜΒΡΙΑΝΑΣΜΥΡΝΗ\n24/05/2022 - 00:01


Η αγάπη θριαμβεύει σε κάθε ηλικία! Γιατί η αγκαλιά της γιαγιάς και του παππού θα είναι πάντα το πιο ζεστό καταφύγιο! (ΦΩΤΟ) - MyBestFriend.gr - All about Pets\nHome / News / Κόσμος / Η αγάπη θριαμβεύει σε κάθε ηλικία! Γιατί η αγκαλιά...\nΗ ανάγκη να αγαπάς και να αγαπιέσαι δεν φεύγει με τα χρόνια, αντιθέτως παραμένει και συνήθως αυξάνεται. Κάπως έτσι, με αυτή τη σκέψη, έλαβε χώρα και η παρακάτω κίνηση ενός οίκου ευγηρίας στην Αριζόνα, σε συνεργασία με ένα καταφύγιο αδέσποτων.\nΑν και στην αρχή μπορεί να είχαν ορισμένες αμφιβολίες για το πως θα αναλάβουν να φροντίζουν μια ζωή, άνθρωποι που χρειαζόντουσαν οι ίδιοι φροντίδα, το εγχείρημα όμως… θριάμβευσε.\nΗ σκέψη ήταν απλή, θα έδιναν στους ηλικιωμένους ανθρώπους του οίκου ευγηρίας μικρά γατάκια που είχαν ανάγκη από μια αγκαλιά και πολλή αγάπη. Ό,τι δηλαδή χρειάζονται και οι γιαγιάδες και οι παππούδες όλου του κόσμου.\nΌταν το καταφύγιο αδέσποτων στην Αριζόνα χρειαζόταν βοήθεια για τα νεογέννητα γατάκια, δεν υπήρχαν αρκετά χέρια για τη φροντίδα τους. Έτσι και η υπεύθυνη ήρθε σε επικοινωνία με τον οίκο ευγηρίας και αποφάσισαν να συνεργασθούν.\nΟι ηλικιωμένοι άνθρωποι που έχουν επίσης ανάγκη από φροντίδα λόγω κάποιας ασθένειας, όπως για παράδειγμα άνοιας, δεν χάνουν την επιθυμία να δώσουν και να λάβουν αγάπη.\nΗ ανατροφή των νεογέννητων αποδείχθηκε το καλύτερο «φάρμακο» για την ψυχολογία τους. Το χαμόγελο ζωγραφίστηκε και πάλι στα χείλη τους. Οι παππούδες και οι γιαγιάδες του οίκου στην Αριζόνα, ένιωσαν και πάλι ότι προσφέρουν και όπως ανέφερε η υπεύθυνη του προγράμματος, τους βοήθησε όχι μόνο στην ψυχολογία, αλλά και στην υγεία τους.\nΤα χάδια και η ζεστασιά που χαρίζουν άλλωστε αυτές οι μικρές χνουδόμπαλες, μόνο ευφορία και όμορφες στιγμές χαρίζουν στη ζωή όλων μας.\nΑλλά και αντίστροφα, η φροντίδα του παππού και της γιαγιάς μόνο γερές βάσεις μπορεί να προσφέρει στα πρώτα βήματα – και όχι μόνο – ενός πλάσματος, είτε είναι δίποδο, είτε τετράποδο, με χαριτωμένα μουστάκια και τρίχρωμη ουρά.\nΤα αποτελέσματα αυτού του εγχειρήματος ήταν υπέροχα, τόσο για τους ηλικιωμένους, όσο και για τα μικρά γατάκια που βρήκαν μια ζεστή αγκαλιά τις πρώτες μέρες της ζωής τους και σίγουρα θα τη θυμούνται για πάντα!\nαγάπη γατάκια γιαγιάδες παππούδες φωτογραφίες\nΟι εικόνες που μας συγκλόνισαν... Τι έγινε τις επόμενες ημέρες στο σημείο που η αρκούδα χάιδευε τον σκύλο...


KRATIMOKATAVASMA: Γεωγλυφικό 8.000 ετών - μια ερμηνεία\nτο ανάρτησε ο γεράσιμος μπερεκέτης στις 8:51 π.μ.\nΘα γίνει πολύ πετυχημένο το στιφάδο σας κ. Μπερεκέτη.\nΔευτέρα, 9 Νοεμβρίου 2015 - 3:23:00 π.μ. EET\nΝαι, θα το μυρίζεις και θα γεωγλείφεσαι....\nΔευτέρα, 9 Νοεμβρίου 2015 - 8:42:00 π.μ. EET


Life's but a walking shadow...signifying nothing: Ω πικρό μου έαρ\nΤ.S. Elliot The Wasteland (Μετάφραση: Γεώργιος Σεφέρης)\nαπό Θεοδώρα Τζόκα\nH έλευση της άνοιξης πάντα μ’ έφερνε μια αίσθηση μελαγχολίας. Όλος αυτός ο παροξυσμός χρωμάτων, μονοκοπανιάς αμολημένος, με γέμιζε φρίκη και φόβο μετά τα λίγα, ζεστά, γήινα χρώματα του χειμώνα. Όπως ο T.S. Elliot στην Έρημη Χώρα, ήθελα κι εγώ να κουκουλωθώ μέσα στη ζεστή κουβέρτα του χειμώνα, να σκεπαστώ μέσα στο «χιόνι της λησμονιάς», στη «λίγη ζωή» που έβγαινε από τους «απόξερους βολβούς». Ο Απρίλης είναι όντως ο σκληρότερος μηνάς του χρόνου λες και για να αναγεννηθεί η γη πρέπει πρώτα το χώμα της να ποτιστεί με το αίμα ανθρώπων. Οι εαρινές απώλειες στη ζωή μου πολλές και οδυνηρές, με μεγαλύτερη εκείνη της μητέρας μου το Μάιο του 2004. Πριν λίγες μέρες προστέθηκε ακόμη μία, όχι μόνο για μένα, αλλά για ολόκληρη την Ελλάδα. Φέτος, η γη άνοιξε την Απριλιάτικη Κυριακή των Βαΐων, και πήρε μέσα στα σπλάχνα της, το Νίκο Παπάζογλου, τον «Ινδιάνο» τροβαδούρο της ψυχής μας, το τρυφερό και ασυμβίβαστο παιδί με το τζην και το κόκκινο φουλάρι που ομόρφαινε την πόλη μας. Η είδηση, λίγες μέρες μετά το θάνατο του φίλου και συνεργάτη του Μανώλη Ρασούλη, με συγκλόνισε και για ακόμη μια φορά βλαστήμησα τον ερχομό της άνοιξης.\nΤον Νίκο Παπάζογλου, αν και ελάχιστα τον γνώριζα, είχα την αίσθηση ότι τον γνώριζα χρόνια. Κι αυτό, ίσως, γιατί στο πρόσωπο του αναγνώρισα έναν «κροκάνθρωπο» όπως αποκαλούσε τους αγνούς ανθρώπους ο συνονόματης του, ο εξίσου σπουδαίος μουσικός Νικόλας Άσιμος, που κι αυτόν τον καταβρόχθισε η άνοιξη, το Μάρτη του 1988. Με το Νίκο γνωριστήκαμε για πρώτη φορά στην «Σελήνη» το «μπαράκι των φρικιών» απέναντι από τα παλιά δικαστήρια κάπου στις αρχές της δεκαετίας του ΄80. Ήταν ζεστός και φιλικός με μια αφοπλιστική απλότητα που σε κέρδιζε αμέσως. Λιγομίλητος, γλυκός, χαμογελαστός, εξέπεμπε μια αύρα καλοσύνης και μετριοφροσύνης που σπάνια συναντάς στους επώνυμους. Τα υπέροχα, καστανά του μάτια, μεγάλα και εκφραστικά, έκρυβαν μέσα τους ψήγματα λύπης που δεν συμβάδιζαν με το ζεστό φως που ανέδυαν. Μάτια ποιητή. Ναι, Νίκο, μάτια ποιητή! Λάθος μας τα λες στο τραγούδι σου! Ήσουν και ένας ποιητής, και ένα στιχάκι ολόκληρο, και ένα ποίημα σπάνιας έκφρασης και ευαισθησίας.\nΣτην κηδεία σου δεν μπόρεσα να παραστώ. Ξέρω ότι θα με συγχωρέσεις. Έμαθα, όμως, πως μια λαοθάλασσα κατέκλυσε το χώρο της εκκλησίας και πως όλοι αυτοί που σ΄ αγάπησαν σιγοτραγούδησαν το Κανείς εδώ δεν τραγουδά, κανένας δεν χορεύει, ακούνε μόνο την πενιά και ο νους τους ταξιδεύει!... όταν έβγαινες για τελευταία φορά από την εκκλησία. Εγώ σου τραγουδάω από ‘δω, από τον υπολογιστή μου, αυτήν την αποφράδα ανοιξιάτικη μέρα, το αγαπημένο μου στιχάκι σου. Μα γιατί το τραγούδι να 'ναι λυπητερό με μιας θαρρείς κι απ’ την καρδιά μου ξέκοψε κι αυτή τη στιγμή που πλημμυρίζω χαρά ανέβηκε ως τα χείλη μου και με ‘πνιξε φυλάξου για το τέλος θα μου πεις!\nΝαι, Νίκο, φυλάγομαι για το τέλος. Καλή αντάμωση!\nΒικτωρία Θεοδώρου: Τα «θαμμένα τετράδια» των 5.000 εξόριστων γυναικών στο Τρίκερι - Τα «θαμμένα τετράδια», είναι μαρτυρίες εξόριστων γυναικών κατά την περίοδο του Εμφυλίου Πολέμου και των πρώτων μετεμφυλιακών χρόνων που κρατούνταν στο Τρ...


Pumpehuset (Κοπεγχάγη, Δανία) - Κριτικές - TripAdvisor\nPumpehuset: Εστιατόρια στην περιοχή\nΔραστηριότητες κοντά σε: Pumpehuset\nPumpehuset, Κοπεγχάγη - Κριτικές\nΝο 39 από 178 Νυχτερινή ζωή - Κοπεγχάγη\nStudiestraede 52, Κοπεγχάγη 1554, Δανία\nΠήγα να δω το Καμάσι στην Ουάσινγκτον εδώ. Πραγματικά καλός χώρος, καλό προσωπικό και συγκριτικά φτηνές μπύρες (45 DKR).\nΦανταστική θέση να χαλαρώσετε με λίγες μπύρες και να ακούσετε τη μουσική εκτός xx φιλικό προσωπικό και μια υπέροχη ατμόσφαιρα xx\nΕξαιρετική μικρή εκδήλωση, καλό ήχο και φιλικό προσωπικό - σίγουρα θα πάει πίσω. Καλή διευκόλυνση να αφήσει μπουφάν και τσάντες σε θυρίδες (10 K)\nΧώρος εξαιρετικής μουσικής\nΕξαιρετικό μέρος για να δείτε τη ζωντανή μουσική, το αποτελεσματικό προσωπικό και τη σε λογικές τιμές μπύρα. Τραβήξτε στη μέση της πόλης.\nΦέρει Den Gig\nΤο επισκέφθηκα για αρκούδες Den gig. Πολύ φθηνή μπίρα συγκριτικά ( 40) DKK κατά τα άλλα μπαρ της περιοχής, και μεγάλη gig venue.\nΜην μπείτε στον κόπο να αγοράσετε εισιτήριο. Δεν υπάρχει ξεχωριστός ουρά για άτομα χωρίς εισιτήριο ή με μία.θα σας κάνει να περιμένετε και όλοι οι άλλοι, ακόμη και αν είναι άδειο μέσα!\nΉταν πολύ ωραίο μέρος. Είχε παλιά γοητεία αλλά ωραία ικανότητα για μια συναυλία. Δύο επίπεδα. Κορυφή για μεγαλύτερες εκπομπές και ένα μικρότερο stage στον κάτω όροφο. 3 Heineken για 100 δανικές. Εκτός couttyard επιτυχίες όταν ο καιρός είναι καλός. Κοντά στο σταθμό τρένου\nΕκπληκτικό μέρος για μια ιδιαίτερη βραδιά\nΨάχνετε για underground πράγματα να κάνουμε στην Κοπεγχάγη, βρήκα αυτό το μέρος και σκέφτηκα να ρίξετε μια ματιά. Ήμουν πραγματικά εξεπλάγην ευχάριστα και απολαύσαμε την εμφάνιση πάρα πολύ. Τη γραμμή ups, τον τόπο τους, το προσωπικό τους και ολόκληρη η ατμόσφαιρα ήταν υπέροχη! Αν συμβεί...κάτι τέτοιο να είναι εκεί για μια σύντομη απόδραση, αυτό είναι ένα ιδανικό μέρος για να επισκεφθείτε για ένα ευχάριστο απόγευμα!Περισσότερα\nΖωντανή μουσική σκηνή\nΑυτή τη στιγμή υπάρχει μια σκηνή με ζωντανές έξω σχεδόν κάθε βράδυ. Πάρτε μια μπύρα και να φέρετε το δικό σας φαγητό ή να πάρετε κάποιο φαγητό από ένα φορτηγό που έρχονται τακτικά. Mixed κοινό. Τοπικά, τους τουρίστες και όλες τις ηλικίες. Καλή ατμόσφαιρα. Είχαμε...μια έκρηξη.Περισσότερα\nGreat Eventvenue και είχαμε κάποια ευχάριστη παραμονή στην Κοπεγχάγη Φεστιβάλ Τζαζ πριν από μερικά χρόνια. Συνολικά βρίσκεται κοντά στο σιδηροδρομικό σταθμό και είναι εύκολα προσβάσιμο.\nΛάβετε γρήγορα απαντήσεις από το προσωπικό του Pumpehuset και από προηγούμενους επισκέπτες.


Stress: Τα 7 προβλήματα υγείας που μπορεί να σας προκαλέσει - Onmed.gr\nStress: Τα 7 προβλήματα υγείας που μπορεί να σας προκαλέσει\nΕάν ανήκετε στην κατηγορία των ατόμων που στρεσάρονται δύσκολα και τα προβλήματα της καθημερινότητας δεν σας αγγίζουν, τότε είστε από τους τυχερούς.\nΣύμφωνα με τους ειδικούς, ο ανθρώπινος οργανισμός είναι καλά προσαρμοσμένος, ώστε να αντιμετωπίζει το βραχυπρόθεσμο άγχος. Ωστόσο, όταν αυτό μας κρατά σε κατάσταση «συναγερμού» για μεγάλο χρονικό διάστημα, μας καθιστά αυτόματα ευάλωτους σε σοβαρά προβλήματα υγείας.\nΔείτε τα 7 προβλήματα υγείας που είναι δυνατό να πυροδοτήσει το χρόνιο άγχος:\nΣύμφωνα με πρόσφατες μελέτες, οι άνθρωποι που βιώνουν έντονο εργασιακό στρες διατρέχουν 80% υψηλότερο κίνδυνο να εμφανίσουν συμπτώματα κατάθλιψης.\nΌπως εξηγούν οι ειδικοί, το στρες δεν μπορεί να προκαλέσει έλκος, είναι δυνατόν όμως να το επιδεινώσει. Ωστόσο, είναι συχνή αιτία για νόσους του πεπτικού, όπως σύνδρομο ευερέθιστου εντέρου και γαστροοισοφαγική παλινδρόμηση.\nΜία έρευνα που πραγματοποιήθηκε σε πειραματόζωα δείχνει ότι το στρες είναι δυνατόν, υπό συνθήκες, να επιδεινώσει το Alzheimer, επιταχύνοντας τις εγκεφαλικές βλάβες.\nΣύμφωνα με πολλές έρευνες που έχουν πραγματοποιηθεί στο παρελθόν, όσοι υποφέρουν από χρόνιο άγχος διατρέχουν μεγαλύτερο κίνδυνο για αυξημένη αρτηριακή πίεση και καρδιολογικά προβλήματα. Εμμέσως η κατάσταση μπορεί να επιδεινωθεί, εξαιτίας του ότι τα άτομα που στρεσάρονται εύκολα, καπνίζουν και έχουν επιπλέον κιλά.\nΌπως έχει διαπιστωθεί από πολλές μελέτες, το στρες επιδεινώνει το άσθμα. Μάλιστα, υπάρχουν ενδείξεις ότι το χρόνιο στρες ενός γονέα μπορεί να αυξήσει τον κίνδυνο να εμφανίσει άσθμα και το παιδί του.\nΤο στρες εκτοξεύει τα επίπεδα κορτιζόλης, η οποία φαίνεται πως προκαλεί την αύξηση του λίπους που αποθηκεύεται γύρω από την κοιλιά.\nΤο στρες είναι δυνατό να μας ωθήσει στην υιοθέτηση ανθυγιεινών διατροφικών συνηθειών, που μπορεί να μας κάνουν πρόσκαιρα να αισθανόμαστε καλύτερα, ωστόσο εκτοξεύουν τα επίπεδα γλυκόζης στο αίμα.


Η εφημερίδα των μαθητών του 2ου Πρότυπου Γυμνασίου Θεσσαλονίκης: Βρείτε με!!\nΜε αφορμή την επερχόμενη εκδρομή μας στη λίμνη Κερκίνη, αποφάσισα να κάνω ένα άρθρο μετά από αυτήν, δείχνοντάς σας τις φωτογραφίες μας και λέγοντάς σας το πώς περάσαμε και μπλα μπλα μπλαααα.... Τέλος πάντων, πριν καν πάμε αποφάσισα να σας δείξω μια φωτογραφία που είμαι εγώ και η μητέρα μου στην Κερκίνη, και να σας θέσω ένα μικρό quiz. Πού είμαι? Στη συγκεκριμένη φωτογραφία είμαι κρυμμένος, κι εσείς πρέπει να με βρείτε. Δεν είναι και πολύ δύσκολο!\nΚαλή επιτυχία!!(Ο πρώτος που το βρει, θα κερδίσει αύριο μια Lacta, κερασμένη από εμένα)!\nΑναρτήθηκε από Ανώνυμος στις Τρίτη, Απριλίου 08, 2014


Δραματική διάσωση παιδιού που παγιδεύτηκε σε πάγο – energinews.gr\nΔραματική διάσωση παιδιού που παγιδεύτηκε σε πάγο\nΤεράστια επιχείρηση στήθηκε από πυροσβέστες στο Ιλινόις, για τον απεγκλωβισμό ενός παιδιού που παγιδεύτηκε σε πάγο.\nΤο τρομακτικό περιστατικό έλαβε χώρα απογευματινή ώρα, σε πόλη στα δυτικά του Σικάγο.\nΟ 11χρονος ζήτησε αρχικά βοήθεια, λέγοντας ότι το πόδι του κόλλησε στον πάγο.\nΟι πυροσβέστες που επιχείρησαν να τον πλησιάσουν όμως, έβλεπαν τον πάγο να σπάει, μόλις τον πλησίαζαν για να τον βγάλουν.\nΤελικά του πέταξαν ένα δίσκο, τον έπιασε και τον τράβηξαν έξω.\nΤο παιδί μεταφέρθηκε σε νοσοκομείο, με την κατάσταση της υγείας του να χαρακτηρίζεται σταθερή.\nPrevious post:H πρόγνωση του Αμυρά για τη Συμφωνία των Πρεσπών: Δεν θα βρείτε τους 151\nNext post:Αθήνα – Ψάχνει τη δόση της με το παιδί της στην αγκαλιά – ΦΩΤΟ


Πολύ θετικές (190) - 91% από τις 190 κριτικές των χρηστών στις τελευταίες 30 ημέρες είναι θετικές.\nΥπερβολικά θετικές (30,722) - Το 96% από τις 30,722 κριτικές των χρηστών για αυτό το παιχνίδι είναι θετικές.\n1,677 επιμελητές αξιολόγησαν αυτό το προϊόν. Πατήστε εδώ για να τους δείτε.\nΥπερβολικά θετικές (30,722 κριτικές)\nΑγορά από το Steam (30,722)\nΌλες οι γλώσσες (40,761)\nΟι γλώσσες σας (32,525)


Ανακοινώθηκαν τα Huawei P40 και Huawei P40 και έχουν εξαιρετικές κάμερες | SDNA\nΑνακοινώθηκαν τα Huawei P40 και Huawei P40 και έχουν εξαιρετικές κάμερες\nΌλα όσα είδαμε στο Global Launch live streaming event\nH Huawei παρουσίασε επίσημα τις νέες πολυαναμενόμενες flagship συσκευές της σειράς P40, η οποία φέρνει για ακόμη μία φορά επανάσταση στον τρόπο που αντιλαμβανόμαστε την φωτογράφιση με smartphone. Η σειρά P40 έρχεται με την τελευταία λέξη της τεχνολογίας και επαναστατικές καινοτομίες στην κάμερα, διαθέτει 5G τεχνολογία και μοναδικό σχεδιασμό. Με τα P40 Pro και P40 επεκτείνεται και ισχυροποιείται ριζικά η φωτογραφία με smartphone καθώς και οι δυνατότητες λήψης και αναπαραγωγής video. Οι ισχυρές επιδόσεις και η κομψή αισθητική σε συνδυασμό με τις καινοτομίες στην φωτογραφική κάμερα τοποθετούν τα νέα Huawei smartphones για ακόμη μία φορά στο πρώτο σκαλί του βάθρου της πρωτοτυπίας και της υπεροχής.\nΟι flagship συσκευες της σειράς HUAWEI P40 συνεχίζουν την κληρονομιά της φωτογραφικής αριστείας. Ο μεγάλος αισθητήρας 1/1.28”ιντσών ενισχύει σημαντικά την απορρόφηση φωτός βελτιώνοντας τη φωτογραφία σε περιβάλλον χαμηλού φωτισμού, ενώ ο σχεδιασμός που θυμίζει περισκόπιο πετυχαίνει 5x οπτικό zoom. Όλη η σειρά P40 τροφοδοτείται από επεξεργαστή kirin 990 5G και υποστηρίζει ταχύτητες 5G και Wi-Fi 6 Plus. Όλη αυτή η προηγμένη τεχνολογία (hardware) ενσωματώνεται σε ένα πανέμορφο και συμπαγές περίβλημα που προσφέρει εργονομία και ευκολία στην χρήση και η εικόνα της συσκευής ολοκληρώνεται με την μοναδική οθόνη HUAWEI Quad-curve Overflow Display που προσφέρει μία ανεπανάληπτη εμπειρία θέασης.\nΤo HUAWEI P40 Pro είναι εξοπλισμένo με οθόνη HUAWEI Quad-curve χωρίς πλαίσιο. Εμπνευσμένη από την ομορφιά της φυσικής κίνησης, η οθόνη χωρίς πλαίσιο θυμίζει την εικόνα του νερού που υπερχειλίζει από ένα κύπελλο. Τα εξαιρετικά στενά περιθώρια και οι στρογγυλεμένες γωνίες εξασφαλίζουν μια, σχεδόν χωρίς περίγραμμα, εμφάνιση που προσφέρει μια καθηλωτική εμπειρία θέασης και ταυτόχρονα εργονομικό κράτημα, ενώ ο βελτιωμένος σαρωτής δακτυλικού αποτυπώματος προσφέρει 30% καλύτερο έλεγχο και ταχύτερη ανταπόκριση.\nΤα HUAWEI P40 και P40 Pro διαθέτουν ενσωματωμένο σύστημα κάμερας Ultra Vision Leica, σε δυο εκδοχές, τριπλής και τετραπλής κάμερας αντίστοιχα. Τα HUAWEI P40 Series αποδίδουν συγκλονιστικά φωτογραφικά αποτελέσματα με υπερ-ευρυγώνιους, και ευρυγώνιους φακούς , καθώς και με τηλεφακούς. Το HUAWEI P40 Pro διαθέτει μια εξελιγμένη τετραπλή Leica κάμερα με ισχυρή Ultra Wide Cine Camera και ToF Camera που υποστηρίζουν 50x SuperSensing Zoom.\nΟ αισθητήρας HUAWEI Ultra Vision που περιλαμβάνουν τα Huawei P40 και Huawei P40 Pro είναι ένα τεχνολογικό θαύμα που φέρνει επανάσταση σε επίπεδο εικονοστοιχείων. Με διαστάσεις 1 / 1.28”, υποστηρίζει την αποτύπωση των pixels σε μέγεθος 2.44μm καθώς και Octa PD AutoFocus για εστίαση υψηλής ταχύτητας οποιαδήποτε στιγμή της ημέρας, ενώ το HUAWEI XD Fusion Engine αξιοποιεί το AI για να ενισχύσει την αναπαραγωγή λεπτομερειών σε όλες τις συνθήκες φωτισμού.\nTo HUAWEI P40 Pro φέρνει κοντά τα αντικείμενα με 5x optical zoom, 10x υβριδικό zoom και 50x ψηφιακό zoom. Για πρώτη φορά, το HUAWEI P40 Pro διαθέτει μία συστοιχία φίλτρων RYYB που βοηθούν στην καλύτερη απορρόφηση του φωτός και βελτιώνουν την ποιότητα των λήψεων που τραβήχτηκαν με χρήση zoom.\nΟι αποχρώσεις του δέρματος και οι υφές αποδίδονται πιστά χάρη σε έναν αισθητήρα Multi-spectrum Colour Temperature Sensor και με χρήση ενός AI αλγορίθμου AWB, που ενισχύουν την πιστότητα χρώματος κατά 45%. Προχωρημένοι αλγόριθμοι βελτιστοποιούν σε πραγματικό χρόνο τα πορτρέτα, βελτιώνοντας τη φωτεινότητα και τις λεπτομέρειες της εικόνας. Το HUAWEI P40 Pro διαθέτει 32MP Selfie Camera και IR Depth Camera που υποστηρίζει auto focus και bokeh εφέ για να αποδίδουν αξεπέραστης ποιότητας πορτρέτα, πράγμα που άλλωστε χαρακτηρίζει τις συσκευές Huawei, καθώς και IR Face Unlock για ασφαλές ξεκλείδωμα συσκευής ανεξαρτήτως συνθηκών φωτεινότητας. Η σειρά HUAWEI P40 μας συστήνει επίσης τη λειτουργία HUAWEI Golden Snap, μια νέα λειτουργία Gallery που χρησιμοποιεί Τεχνητή Νοημοσύνη για να επιλέξει το καλύτερο κάδρο μιας κινούμενης εικόνας. Οι λειτουργείες AI Remove Passerby και AI Remove Reflection αφαιρούν τα ανεπιθύμητα στοιχεία και τις αντανακλάσεις λάμψη που μπορεί να εμφανίζονται σε ένα κάδρο, επιτρέποντας στους χρήστες να βελτιώνουν εύκολα τις φωτογραφίες τους εκ των υστέρων.\nΗ 40MP Ultra Wide Cine Camera του HUAWEI P40 Pro διαθέτει ultra ευρυγώνιο φακό εστιακό μήκος που αντιστοιχεί σε 18mm καθώς και έναν αισθητήρα 1/1.54 ινστών που υποστηρίζει το ίδιο 3:2 aspect ratio που χαρακτηρίζει τις full-frame DSLR κάμερες. Τα pixels σε αυτόν τον αισθητήρα μπορούν να ρυθμιστούν κατάλληλα έτσι ώστε να είναι δυνατή η λήψη βίντεο υψηλής ευκρίνειας.\nΟι flagship συσκευές της HUAWEI P40 Series υποστηρίζουν bokeh εφέ σε πραγματικό χρόνο κατά τη διάρκεια λήψης βίντεο. Μιμούμενο τις λειτουργίες ενός φακού με ευρύ άνοιγμα, αυτή η λειτουργία θολώνει σταδιακά το φόντο για να τονίσει το κύριο θέμα του κάδρου. Παράλληλα, ο τηλεφακός μπορεί να τραβήξει βίντεο υψηλής ευκρίνειας με χρήση zoom καθώς και 4K time-lapse βίντεο. Τέλος, η λειτουργία Audio Zoom, την οποία διαθέτει όλη η HUAWEI P40 Series, επιτρέπει στους χρήστες να ζουμάρουν παράλληλα σε οποιαδήποτε ηχητική πηγή και να ενδυναμώνουν τον ήχο.\nΟι νέες flagship συσκευές τροφοδοτούνται από έναν επεξεργαστή Kirin 990 5G που επιτρέπει σύνδεση 5G με την καλύτερη 5G κάλυψη, πανίσχυρη απόδοση υποβοηθούμενη από Τεχνητή Νοημοσύνη και βέλτιστη εξοικονόμηση ενέργειας, σε σχέση με όλες τις πρότερες συσκευές. Τo HUAWEI P40 Pro διαθέτει ένα 90Hz panel με βελτιωμένους επεξεργαστές γραφικών για κορυφαία εμπειρία gaming. H HUAWEI P40 Series υποστηρίζει την τεχνολογία 160MHz Wi-Fi 6 Plus που επιτρέπει τη μεταφορά δεδομένων στα 2,4Gbps.\nΤο λειτουργικό σύστημα EMUI 10.1 είναι εξοπλισμένο με πληθώρα νέων λειτουργιών που επιτρέπουν απρόσκοπτη εμπειρία Τεχνητής Νοημοσύνης. Χάρη στην τεχνολογία αναγνώρισης προσώπου και μια σειρά αλγορίθμων βελτιστοποίησης, η εφαρμογή HUAWEI MeeTime επιτρέπει βιντεοκλήσεις υψηλής ποιότητας 1080p Full HD, ακόμα και αν ο χώρος από όπου ο χρήστης πραγματοποιεί την κλήση είναι υποφωτισμένος. Το Huawei Share επιτρέπει στις συσκευές να συνδέονται μεταξύ τους, όχι μόνο για τη μεταφορά αρχείων, αλλά και για τη δυνατοτητα να μοιράζονται οι συνδεδεμένες συσκευές την ίδια οθόνη κ.α. Η εφαρμογή Voice Assistant Celia κάνει διεθνές ντεμπούτο και προσφέρει μια σειρά υπηρεσιών όπως έξυπνη αναγνώριση αντικειμένων, αναπαραγωγή μουσικής και βίντεο, και συγγραφή γραπτών μηνυμάτων.\nΗ λειτουργία Multi-screen Collaboration καταργεί τα σύνορα ανάμεσα στους Windows υπολογιστές και τις συσκευές Android, χαρίζοντας στους χρήστες απρόσκοπτη εμπειρία διασύνδεσης συσκευών. Με τη σύνδεση να πραγματοποιείται απλά με το άγγιγμα ενός κουμπιού, οι χρήστες μπορούν να μεταφέρουν εύκολα αρχεία από τη μία συσκευή στην άλλη, ακομα και να χειρίζονται πολλαπλές συσκευές μέσα από την ίδια οθόνη. Το smartphone έχει επίσης τη δυνατότητα να χρησιμοποιεί τα περιφερειακά εργαλεία του υπολογιστή, σαν να ήταν συνδεδεμένα σε εκείνο, ενώ αρχεία που έχουν αποθηκευτεί στο smartphone μπορούν να επεξεργαστούν απευθείας στον υπολογιστή χωρίς να χρειάζεται προηγουμένως να μεταφερθούν από τη συσκευή στο PC.\nΣε στενή συνεργασία με προγραμματιστές παγκοσμίως, η Huawei προσφέρει μέσω της επίσημης πλατφόρμας εφαρμογών της, AppGallery, μία ευρεία γκάμα διεθνών και τοπικών εφαρμογών. Επιπλέον, για την ψυχαγωγία τους, οι χρήστες μπορούν να ανακαλύψουν στις εφαρμογές HUAWEI Video, HUAWEI Music και HUAWEI Reader έναν πλούσιο κατάλογο τίτλων, ο οποίος εμπλουτίζεται διαρκώς με νέο περιεχόμενο.\nΚύριοι ντρέπεστε καθόλου γι’ αυτή την εικόνα;\nΔηλαδή παιδιά θέλετε να πάμε σε πόλεμο με τους Τούρκους;\n«Τέτοιος παίκτης δεν έχει ξαναέρθει στην Ελλάδα: Η μεταγραφή-φιάσκο του παικταρά που ακόμα στοιχειώνει τον Ιωαννίδη\nΠως θα κατεβάσετε τώρα δωρεάν το Civilization VI\nΓνωρίστε τους χαρακτήρες του Death End Re;Quest 2\nΦέτος η κυκλοφορία του Harvest Moon: One World για το Nintendo Switch\nΑποκαλύφθηκε το όνομα του φετινού Call of Duty\nH θρυλική Φρουτοπία επέστρεψε ψηφιοποιημένη\nHuawei P40 Series: Σχεδιασμός που μαγεύει\nΓραφικά που κόβουν την ανάσα στο πρώτο gameplay trailer του F1 2020\nH SteelSeries ανακοίνωσε το Nimbus+ Wireless Gamepad Controller\nΔώρο τα FreeBuds Lite με κάθε προπαραγγελία του Huawei Watch GT2e\niPhone SE 2020: Με βελτιώσεις στα σημεία\nΑπίστευτος Λεμπρόν, ξεπερνάει σε παρουσίες πλέι οφ 28 από τις 30 ομάδες του ΝΒΑ (pic)\n«Πράσινο φως» για έναρξη προπονήσεων στην Νέα Υόρκη\nΕπαφές Άρσεναλ-Ρόμα για επέκταση δανεισμού του Μικιταριάν\nΚορωνοϊός: 50 νεκροί το τελευταίο 24ωρο στην Ιταλία\nΝταβίντ Λουίζ: «Θέλω να κλείσω την καριέρα μου στην Μπενφίκα»\nΜουρίνιο σε Πεπ στον ημιτελικό του 2010: «Μην πανηγυρίζεις, δεν έχει τελειώσει τίποτα»\nΗ Χέρτα θέλει τον Κάριους που επέστρεψε στην Λίβερπουλ\nΗ Τσέλσι αρνήθηκε να δώσει τριετές στον Γουίλιαν που μάλλον αποχαιρετάει...\nΜεγάλη η... ζημιά στην Μπαρτσελόνα, στο «σφυρί» βγάζει τουλάχιστον έξι παίκτες της\nΣτην Χαλ τα δύο κρούσματα της Championship\nΜεγάλος περίπατος της Αθήνας: Μόνο με SMS η πρόσβαση των Ι.Χ στο εμπορικό τρίγωνο\nΥπέρβαρος αλλά σε καλή φυσική κατάσταση; Ναι, γίνεται!\n«Έσπασαν» την καραντίνα τέσσερις παίκτες της Σεβίλης και κινδυνεύουν με τιμωρία\nΠρος αναβολή η εκδήλωση του Hall Of Fame για την «Τάξη του 2020»\n«Λουκέτο» ύστερα από 80 χρόνια: Η ναρκο-πιάτσα έκανε έξωση στο µανάβικο του… Αριστοφάνη\n«Ο Χασάν πρέπει να μείνει στον Ολυμπιακό»\nΟ... Αντετοκούνμπο «φρενάρει» το νέο συμβόλαιο του Αντεμπάγιο στους Χιτ\nΚαιρός: Πέφτει και πάλι η θερμοκρασία τη Δευτέρα\nΟ 12ος παίκτης, όντως, υπάρχει και παίζει μεγάλη μπάλα!\nΚορωνοϊός - ΗΠΑ: 1.622.114 κρούσματα - 97.049 οι θάνατοι\nH Euroleague θυμήθηκε το break της Ζαλγκίρις μέσα στο ΣΕΦ κόντρα στον Ολυμπιακό (vid)\nΣΥΡΙΖΑ: Παρουσιάζει τη Δευτέρα το «Μένουμε Όρθιοι»\nΤι είπε στον δικηγόρο της η 34χρονη που δέχθηκε επίθεση με βιτριόλι\n«Σε προχωρημένες επαφές με τον Μπράουν ο Παναθηναϊκός - Βλέπει και τον Χολ»\nΧαμός στον Έβρο: Τούρκοι ύψωσαν σημαία σε ελληνικό έδαφος - Η απάντηση της Αθήνας (pics)\n«Όχι» των παικτών της Euroleague για συνέχιση της διοργάνωσης\nΤα αθλητικά πρωτοσέλιδα του Σαββάτου 23/5\nΣτο τέλος θα παίξει μόνος του ο Μπερτομέου!\nΣτις 7 Ιουνίου και το ΠΑΟΚ - Ολυμπιακός\n«Οι ευχές Αλαφούζου σε Δώνη και τα πλέι οφ που θα κρίνουν πολλά»\n«ΑΕΚ εναντίον συστήματος που κατέστρεψε το ποδόσφαιρο - Παράλογο να φύγει ο Δώνης»\nΑπίστευτος συνωστισμός στου Ψυρρή το βράδυ του Σαββάτου (vid)\nΣημασία έχει ο ΤΡΟΠΟΣ!


FOIVOS: "Η μουσική, κάθε μορφή τέχνης και γενικότερα η ζωή, είναι ένα τεράστιο ταξίδι... Εμείς απλά προχωράμε, μαθαίνουμε κι εξελισσόμαστε" - Polis Magazino\nFOIVOS: “Η μουσική, κάθε μορφή τέχνης και γενικότερα η ζωή, είναι ένα τεράστιο ταξίδι… Εμείς απλά προχωράμε, μαθαίνουμε κι εξελισσόμαστε”\n“Ο τρόπος που γράφω μουσική, έχει να κάνει με τα συναισθήματά μου και την σκέψη μου και σ’ αυτά, συμβάλει πάρα πολύ η καθημερινότητα που με επηρεάζει φυσικά.”\nΚαλώς ήρθες στο Polismagazino.gr. Λίγα λόγια για εσένα και γι’ αυτό που κάνεις, σαν μια πρώτη γνωριμία. Καλώς σας βρήκα κι ευχαριστώ πολύ για την πρόσκληση. Είμαι ο Φοίβος Ζαχαρόπουλος και είμαι επαγγελματίας μουσικός τα τελευταία 22 χρόνια. Το “Distorted” είναι η πρώτη μου προσωπική δουλειά, είναι ένα ορχηστρικό E.P κι ελπίζω μέσα από αυτήν την πρώτη προσπάθεια, να ανοίξει ένα καινούριο μονοπάτι, που θα με οδηγήσει σε νέους δρόμους κι όμορφα μουσικά ταξίδια.\nΠότε ξεκίνησες την ενασχόλησή σου με τη μουσική και ποια ήταν τα πρώτα ερεθίσματά σου; Τη μουσική την ξεκίνησα γύρω στα 6 μου χρόνια. Πήγα σε ωδείο για κάποια χρόνια, μαθαίνοντας κλασικό πιάνο. Μεγάλωσα σ’ ένα σπίτι, που υπήρχε πάντα μουσική και κυρίως ροκ, ο πατέρας μου κι ο θείος μου είναι κιθαρίστες, όποτε αναπόφευκτα κάποια στιγμή, έπιασα κι γω μια κι από τότε δε την άφησα ποτέ κάτω. Πρώτα ερεθίσματα είναι οι πρόβες που έκανε ο πατέρας μου στο σπίτι, κάποιες κασέτες από κομμάτια που έβγαζαν και οι Pink Floyd. Ήταν η μοναδική κασέτα που για κάποιο λόγο, είχε γίνει δίκη μου, όποτε και ήταν αυτή που άκουγα πάρα πολύ.\nΠοια είναι η πρώτη σου μουσική ανάμνηση; Σαν πρώτη μουσική ανάμνηση θα έλεγα ότι ήταν τα μαθήματα πιάνου. Περνούσα πολλές ώρες και μελετώντας αλλά κυρίως φτιάχνοντας δικά μου κομματάκια. Υπάρχουν διάσπαρτες αναμνήσεις από πρόβες του πατέρα μου ή από στούντιο που με έπαιρνε μαζί του κάποιες φορές, άλλα σαν πρώτη ανάμνηση μουσική, θα έλεγα ότι ήταν το πιάνο κι όχι η κιθάρα παραδόξως.\nΠοια ήταν η πιο καθοριστική στιγμή, όπου ένιωσες ότι η μουσική θα είναι αναπόσπαστο μέρος της ζωής σου; Θεωρώ ότι υπάρχουν πολλές μικρές στιγμές, που καθορίζουν το τελικό μέγεθος κάποιας κατάληξης, άλλα αν ήταν να επιλέξω μια, θα ήταν όταν πρωτοπήγα στο θείο μου για να του πω, ότι θέλω να μάθω να παίζω κιθάρα. Ο θείος μου είναι αριστερόχειρας κι έτσι μου έδωσε την κιθάρα του και μου έδειξε να παίξω ένα πολύ κλασικό tapping του Van Halen,το οποίο μετά από λίγη προσπάθεια, το κατάφερα. Η αίσθηση του να καταφέρνεις κάτι, που σου φαίνεται τόσο δύσκολο, είναι εκπληκτική. Αυτή ήταν και η στιγμή, που κατάλαβα, ότι η μουσική θα ήταν αναπόσπαστο κομμάτι της ζωής μου.\nΠοιες είναι οι πιο σημαντικές επιρροές σου, μουσικές και μη, που σε οδήγησαν να δημιουργείς με τον τρόπο που δημιουργείς σήμερα; Σίγουρα οι Pink Floyd, Black Sabbath, Led Zeppelin, Dream Theater, Megadeth και παρά πολλές άλλες μπάντες ή μουσικοί όπως Steve Vai,Joe Satriani,ο Sting κ ο Stevie ray Vaughan. Από κει και πέρα έχω επηρεαστεί και από τη δουλειά μου και από τα είδη μουσικής που παίζουμε, τα οποία προσπαθώ να τα εντάξω στον «εξοπλισμό»μου. Και φυσικά απ’ τις παρέες μου, τους ανθρώπους και γενικώς από οτιδήποτε μπορεί να συμβεί σε καθημερινή βάση. Μπορεί να μην ακούγεται σαν μουσική επιρροή, αλλά ο τρόπος που γράφω, έχει να κάνει με τα συναισθήματά μου και την σκέψη μου και σ’ αυτά, συμβάλει πάρα πολύ η καθημερινότητα και με επηρεάζει φυσικά.\nΣε “τρομάζει” η έννοια της επιτυχίας ή της αποτυχίας; Εξαρτάται απ’ το τι σημαίνουν για τον καθένα, αυτοί οι όροι. Και φυσικά από το πως αντιλαμβάνεται ο καθένας μας, τους όρους επιτυχία και αποτυχία. Όπως και να χει, δεν υπάρχει τίτοπα το τρομακτικό σ’ αυτές τις έννοιες και σε καμμιά περίπτωση δε με τρομάζουν, γιατί πολύ απλά δεν τις λαμβάνω υπόψιν μου. Η μουσική και κάθε μορφή τέχνης και γενικότερα η ζωή, είναι ένα τεράστιο ταξίδι, που απλά έχει τα πάνω του και τα κάτω του. Εμείς απλά προχωράμε, μαθαίνουμε και εξελισσόμαστε. Θεωρώ αποτυχία αν δεν βοηθήσω κάποιον, που μπορώ να βοηθήσω. Αυτό είναι τρομακτικό, όχι όμως λόγω της λέξης, άλλα λόγω της πράξης ή της απραξίας για να είμαστε πιο σωστοί. Επίσης θεωρώ επιτυχία, που έχω τους ίδιους φίλους από μικρό παιδί. Οι έννοιες επιτυχία και αποτυχία, είναι δικά μας δημιουργήματα, για να δώσουμε ένα πλαίσιο σε μια κατάσταση, που εμείς θεωρούμε πετυχημένη ή μη. Επίσης τρομακτικό…\nΛίγα λόγια θα θέλαμε για την πιο πρόσφατη κυκλοφορία σου. Το “Distorted” ξεκίνησε να δημιουργείται, περίπου πριν 3 χρόνια. Η αρχική ιδέα ήταν για ένα κομμάτι, σαν single, αλλά λόγω διαφόρων καταστάσεων και καθυστερήσεων, πήγε πίσω, με αποτέλεσμα, εγώ να συνεχίζω να γράφω κομμάτια και να φτάνω στο τέλος με έξι κομμάτια, αντί για ένα. Έτσι αποφάσισα να το κυκλοφορήσω ως E.P. Δεν θα μπω σε χαρακτηρισμούς κι αν είναι heavy ή prog η rock ή όλα μαζί. Ελπίζω ο κάθε ακροατής να συσχετιστεί έστω κι ένα δευτερόλεπτο με κάποιο απ’ τα κομμάτια μου και να τον κάνει να θέλει ν’ ακούσει παραπάνω, ασχέτως είδους. Έχει πέσει πολλή δουλειά και από μένα κι απ’ όλους όσους συνεργάστηκαν μαζί μου, τους οποίους τους ευχαριστώ όλους αφάνταστα πολύ. Αυτό που ήθελα και θέλαμε να βγάλουμε, είναι ένα E.P με 6 όμορφα τραγούδια κι όχι 6 τραγούδια που παίζω σόλο. Θεωρώ πως τα πήγαμε πολύ καλά και είμαι πολύ χαρούμενος γι’ αυτό.\nΜουσική και στίχοι είναι πάντα δικοί σου; Ή αυτό που δημιουργείς είναι προϊόν συνεργασίας; Πάντα έπαιζα σε μπάντες, από μικρός. Εκεί ακόμα κι ενός να ήταν το κομμάτι, εντέλει κατέληγε να είναι συλλογικό το αποτέλεσμα, γιατί ο καθένας θα έβαζε την ιδέα του ή θα το εξέλισσε λίγο παραπέρα. Στη συγκεκριμένη περίπτωση όμως, όλα είναι γραμμένα από μένα. Δεν είναι ο τρόπος που μ’ αρέσει να γράφω, άλλα αναγκάστηκα γιατί αλλιώς ξέρω ότι ποτέ δε θα τον έβγαζα αυτό τον δίσκο. Θα προσπαθήσω όμως στο μέλλον να τ’ αλλάξω αυτό κι ακόμα, κι αν τα κομμάτια είναι δικά μου, να υπάρχει μια μπάντα, που θα τα εξελίσσει και θα τα κάνει καλύτερα. Στα δικά μας αυτιά, τουλάχιστον.\nΠοια είναι τα μελλοντικά μουσικά σου σχέδια; Σίγουρα είναι να παίξω ζωντανά τα κομμάτια. Με όλη αυτή, την δύσκολη κατάσταση, τα τελευταία δυο χρόνια, δεν υπήρχε τρόπος να παίξεις ζωντανά και είναι κάτι που έχει λείψει σε όλους μας. Από κει και πέρα, ήδη γράφω κομμάτια για ένα ολοκληρωμένο άλμπουμ. Οπότε υπάρχουν σίγουρα όμορφα και συναρπαστικά σχέδια για το μέλλον.\nFoivos – Distorted – [2020 Full EP] https://www.youtube.com/watch?v=obbme_7aUCI&t=1460s\nFoivos – Schumann Resonance – “Home Edition Playthrough” Ep.2 https://www.youtube.com/watch?v=XtlM66lBZNY\nΠροηγούμενο άρθρο6ο Διεθνές Φεστιβάλ Ντοκιμαντέρ Καστελλοριζου «Πέρα από τα Σύνορα»\nΕκδήλωση με θέμα《Το πορτρέτο μέσα στον χρόνο》στη Chalkos Gallery\nΣτα Τραγούδια Λέμε ΝΑΙ! Τόλης Βοσκόπουλος


Κυριακή πρωί :: Πολυμέσα :: Το Ελληνικό Ψηφιακό Αρχείο της Χριστιανικής Πίστης\nΠολυμέσα Κυριακή πρωί\nΑυτή η ομιλία πραγματοποιήθηκε στις 7/29/2001, στα Λιπάσματα του Πειραιά.\nΛέξεις κλειδιά: Κώστας Μεταλληνός Θάνος Καρμπόνης http://efimeridoula.dyndns.org efimeridoula www.lipasmata.org Α. Βουλαδάς Άκης Τυλλιανάκης Αλέκος Πεπονάκης Ανανίας Καβάκας Ανδρέας Νικολόπουλος Αντώνης Περιάλης Απόστολος Προυσαεύς Β. Τσίρμπας Βαγγέλης Μπαλάσης Βενιζελέας Γ. Καλαϊτζής Γ. Καλοτεράκης Γ. Ταμπουρατζής Γιάννης isch Γιάννης Κρεμμύδας Γιάννης Λιγνός Γιάννης Περιάλης Γιορτή νέων Γιώργος Στενός Δημήτρης Γκίκας Δημήτρης Δρυμούσης Δημήτρης Καβάκας Έραστος Φίλος Λευτέρης Καλοτεράκης Μανόλης Τυλλιανάκης Μηλτιάδης Αγγελάτος Μίνως Τυλλιανάκης Ορέστη Φραγκόπουλου Παναγιώτης Στρατάκος Σ. Χατζόπουλος Σπύρος Πορτινός Σπύρος Φίλος Σώτης Αλεξανδρής Φιλήμων Τυλλιανάκης Χ. Μοσχίδης Γιάννης Ρούσσος Γ.Π. Αλεξανδρής Βασίλης Τσίρμπας Μ. Τυλλιανάκης Μ. Δαμιανάκης Γιώργος Μπούσιος Σάκης Μακρής Δ. Παπαδημητρίου Μαν. Μηλιώρης Λ. Βενιζελέας Γιάννης Γρίζος Κ. Αποστόλου Κυριακή πρωί


Σηκώστε το Παιδί σας από τον Καναπέ\nΤο παιδί σας «σερφάρει» ατελείωτες ώρες στο Διαδίκτυο, αλλά σπάνια παίζει κυνηγητό ή κάνει ποδήλατο με τους φίλους του;\nΣας προτείνουμε τρόπους για να το παρακινήσετε να δραστηριοποιηθεί, ώστε να αναπτυχθεί σωστά, αντικαθιστώντας το game boy με το κρυφτό!\nΆλλωστε, τα παιδιά και οι νέοι από τη φύση τους θέλουν να κινούνται. είναι ο σύγχρονος τρόπος ζωής που τους στερεί αυτή την πολύτιμη δυνατότητα. Γίνετε εσείς το πρότυπο Μην περιμένετε να γίνει το παιδί σας δραστήριο, αν δεν έχετε εσείς οι ίδιοι έναν ανάλογο τρόπο ζωής. Λειτουργήστε ως θετικό πρότυπο. Στα παιδιά αποτυπώνονται εικόνες από πολύ μικρή ηλικία και αργότερα τα πρώιμα βιώματά τους θα τα οδηγήσουν να μιμηθούν ένα δραστήριο τρόπο ζωής. Όταν το παιδί βλέπει τους γονείς του να απολαμβάνουν τη σωματική δραστηριότητα και να διασκεδάζουν, είναι πολύ πιθανό να θέλει να συμμετέχει και το ίδιο. Περπατήστε, λοιπόν, αντί να χρησιμοποιήσετε το αυτοκίνητο, προτιμήστε τις σκάλες όταν έχετε την επιλογή, πηγαίνετε βόλτες με το ποδήλατο, οργανώστε εκδρομές και πεζοπορίες. Φροντίστε, πάντως, όλες αυτές οι δραστηριότητες να εναλλάσσονται για να μη βαριούνται τα παιδιά, αλλά και να είναι στο πλαίσιο των σωματικών δυνατοτήτων τους.\n04-06-2020 - 21:24